title: George Albert Smith (keksijä)

text: Vuonna 1892 Smith vuokrasi puutarhan Hovesta, ja hän muutti alueesta suositun puiston. Hän teki puistoon myös ensimmäisen elokuvastudionsa, jonka hän rakensi vanhaan pumppuasemaan todennäköisesti vuonna 1899. Smith oli nähnyt Lumièren veljesten elokuvaesityksen Leicester Squarella maaliskuussa 1896, ja heidän innoittama Smith hankki ensimmäisen kameransa vuoden 1897 alussa. Smith oli useissa varhaisissa elokuvissaan kiinnostunut luomaan illuusioita. Vuoden 1898 elokuvissaan "The Mesmerist" ja "Photographing a Ghost" hän käytti kaksoisvalotusta luodakseen päällekkäisiä kuvia hengistä, ja pysäyttämällä ja käynnistämällä kameran hän pystyi luomaan henkien häviämisen ja ilmestymisen.


title: George Albert Smith (keksijä)

text: Warwick Trading Company levitti Smithin elokuvia. Smith teki yhteistyötä yrityksen toimitusjohtaja Charles Urbanin kanssa. Heidän yhteistyönsä tuloksena syntyi myös ensimmäinen menestynyt värielokuvatekniikka: Kinemacolor. Urban oli rahoittanut Edward R. Turneria, joka oli keksinyt menetelmän. Turnerin kuoltua 1903 Urban hankki patenttioikeudet ja pyysi Smithiä viimeistelmään keksinnön. Alkujaan tekniikassa käytettiin kolmea väriä: punaista, sinistä ja vihreää. Smith yksinkertaisti keksintöä ja siirtyi käyttämään vain punaista ja vihreää.


title: George Albert Smith (keksijä)

text: Ensimmäisen kerran elokuvaa, jossa käytettiin Kinemacoloria, esitettiin julkisesti vuoden 1909 alkupuolella. Urban perusti Natural Colour Kinemacolor Companyn, joka menestyi hyvin 1910–1913. Se tuotti tuona aikana yli 100 lyhytelokuvaa. Yritys kaatui, kun William Friese-Greene haastoi sen patenttirikkomuksesta vuonna 1914, minkä seurauksena myös Smithin elokuvaura päättyi.


title: George Albert Smith (keksijä)

text: Kuninkaallinen taideseura oli ehtinyt palkita Smithin kultaisella mitalilla työstään elokuva-alan parissa. Elokuvauransa jälkeen Smith harrasti tähtitiedettä, ja hän oli Kuninkaallisen tähtitieteen seuran jäsen. Smithin työ elokuva-alalla tunnustettiin 1940-luvun lopussa. Häntä haastateltiin, ja elokuvatuottaja Michael Balcon kutsui häntä "brittiläisen elokuvan isäksi". Smithistä tuli vuonna 1955 Britannian elokuva-akatemian jäsen. Smith kuoli Brightonissa vuonna 1959.


title: Teollisuuden Näytelehti

text: Teollisuuden Näytelehti on keväällä vuonna 1983 toimintansa aloittanut suomalainen teollisuuslehti. Sen julkaisijana on alusta alkaen toiminut TN-lehti Oy. Yhtiö on useamman tahon omistuksessa; osa on yksityisessä omistuksessa ja osa on suomalaista teollisuutta omistavien yhtiöiden hallussa.


title: Teollisuuden Näytelehti

text: Ensimmäisenä toimintavuonna (1983) Teollisuuden Näytelehteä julkaistiin kolme numeroa, seuraavana vuonna lehtiä ilmestyi jo 10 numeroa ja sen jälkeen joka vuosi 21 numeroa kalenterivuosittain.


title: Teollisuuden Näytelehti

text:
Lehden tavoite on ollut aikaansaada tietoa teollisuudesta teollisuuteen. Se on tuonut tietoa ulkomaisilta messuilta sekä toiminut yhteistyössä eri maahantuojien kanssa julkistaen alan uutisia uusista menetelmistä ja laitteista. Lehti on esitellyt laaja-alaisesti eri yritysten tuotantoa ja tuotantomenetelmiä.
Julkaisutoiminta tapahtuu Salosta käsin. Teollisuuden Näytelehti käyttää myös ulkopuolisia asiantuntijoita tekstien laadinnassa, esimerkiksi messumatkoilla. Teollisuuden Näytelehteen on voinut tutustua näköislehtenä Internetissä jo vuodesta 1996 alkaen.


title: Sveitsin Grand Prix 1948

text: Sveitsin Grand Prix 1948 oli vuonna 1948 ajettu Grand Prix -autokilpailu. Se ajettiin Bremgartenin radalla Bernissä 4. heinäkuuta 1948. Christian Kautz kuoli kilpailussa ja Achille Varzi kilpailua edeltäneessä harjoituksessa.


title: John I. Thornycroft and Company

text: John I. Thornycroft and Company (lyh. Thornycroft) oli John Isaac Thornycroftin 1800-luvun puolessavälissä perustama brittiläinen laivanrakennusyhtiö.


title: John I. Thornycroft and Company

text: Ainoastaan kuusitoistavuotias Thornycroft aloitti 1859 ainoana apunaan nuorempi sisarensa isänsä takapihalla Chiswickissä Thamesin varrella laivanrakennuksen tehden pienen höyrypurren. Hän muutti 1864 vanhempiensa mukana Glasgowiin, jossa hän jatkoi laivojen rakentamista.


title: John I. Thornycroft and Company

text: Hän aloitti 1866 ensimmäisen varsinaisen yhtiönsä Church Wharfissa Chiswickissä, kun tontti saatiin lunastettua. Täällä luotiin tulevien torpedoveneiden alku, kun valmistettiin 1873 Norjan laivaston "Rap". Tämän jälkeen syntyi 1877 Kuninkaallisen laivaston "HMS Lightning".


title: John I. Thornycroft and Company

text: Yhtiö teki kesäkuussa 1904 päätöksen siirtyä Woolstoniin Hampshireen, mistä se hankki Mordey, Carney and Companyn omistaman telakan itselleen. Chiswickissä ollut telakka suljettiin elokuussa 1909. Ensimmäinen Kuninkaalliselle laivastolle Woolstonista valmistunut alus oli Tribal-luokan hävittäjä "HMS Tartar".


title: John I. Thornycroft and Company

text: Yhtiön perustaja John Isaac Thornycroft kuoli kesäkuussa 1928, mutta hänen tilalleen yhtiön toimitusjohtajaksi oli jo 1908 tullut hänen poikansa John Edward Thornycroft. Seuraava toimitusjohtajan vaihdos tapahtui 1960 kun perustajan pojanpoika John Ward Thornycroft nousi toimitusjohtajaksi.


title: John I. Thornycroft and Company

text: Thornycroft yhdisti voimansa 1966 Vosper and Companyn kanssa muodostaen yhden yhtiön, vaikka sen nimi muuttuikin virallisesti vasta 1970 Vosper Thornycroftiksi. Nykyään yhtiö on osa VT Groupia. Se luopui laivanrakennuksesta myytyään telakkatoimintojensa yhteistyöyrityksestä 45 prosentin osakepääomansa aseyhtymä BAE Systemsille 2009. VT Group keskittyi palveluliiketoimintoihin.


title: Batman: The Video Game

text: Batman: The Video Game on Sunsoftin kehittämä ja julkaisema videopeli Nintendo Entertainment Systemille. Peli perustuu Tim Burtonin vuonna 1989 ensi-iltansa saaneeseen "Batman"-elokuvaan.


title: Batman: The Video Game

text: Peli on tasohyppelytyylinen peli. Batman kykynee käyttää nyrkkien lisäksi kolmea eri asetta: bumerangia, käsiasetta ja kolmea sirkkeliä. Peli on siitä erikoinen, että moniin paikkoihin ei ylety tavallisilla hypyillä, joten Batman pystyy pelissä hyppäämään seinästä toiselle, jolloin pelaaja pääse paikkoihin, joihin tavallisella hypyllä se on mahdotonta. Batman joutuu kulkemaan viiden eri tason läpi (joista ensimmäinen, toinen ja viimeinen taso ovat elokuvasta tuttuja) ja hänen on kohdattava vaarallisia vastustajia, jotta hän pääsisi lähemmäksi Jokeria.


title: Batman: The Video Game

text: Peli on tunnettu vaikeudestaan, joten pelissä on parempi edetä mahdollisimman varovaisesti ja oltava tarkkana edetäkseen pelissä. Peli on graafisesti vuosia aikaansa edellä ja musiikkeja kehutaan Nintendon kärkikastiksi.


title: Batman: The Video Game

text: Juoni on kaikin puolin samanlainen kuin elokuvassa. Gotham Cityssä vallitsee rikollisuus, kun alamaailman johtotähdeksi nousee mielisairas rikollisnero, Jokeri. Ainoa, joka voi pysäyttää hänet, on Batman, joka haluaa kostaa arkkiviholliselleen vanhempiensa kuoleman.


title: SAS Institute

text: SAS Institute (SAS) on amerikkalainen ohjelmistotalo, joka toimittaa liiketoiminta-analytiikkaratkaisuja. Vuonna 1976 perustettu yhtiö työllistää yli 13 000 henkilöä ympäri maailmaa. SASin liikevaihto vuonna 2013 oli 3,02 miljardia dollaria ja sen pääjohtajana toimii edelleen yksi yhtiön perustajista, Jim Goodnight. SAS on toiminut Suomessa vuodesta 1987 keskittyen erityisesti toimialaratkaisujen, kuten pankki- ja vakuutusalan ratkaisujen tuottamiseen. Espoossa sijaitseva SAS Institute Oy työllistää n. 90 henkilöä, ja yrityksen toimitusjohtajana toimii Johan Sandell.


title: Stiglitzin komitea

text: Stiglitzin komitean (nimetty Joseph Stiglitzin mukaan) tehtävä oli tehdä parannusehdotuksia kansantalouksien taloudellisen suorituskyvyn ja väestön hyvinvoinnin mittaamiseen, raportointiin ja tilastointiin. Komission työn käynnisti Ranskan presidentti Nicholas Sarkozyn aloite helmikuussa 2008. Toimeksiannon lähtökohtana oli tyytymättömyys niihin tilastollisiin tietolähteisiin, joilla oli keskeinen rooli talouden ja yhteiskunnallisen kehityksen mittaamisessa ja ohjaamisessa. Stiglitzin komission raportti julkaistiin 15.9.2009 (Stiglitz & al. 2009). 300-sivuinen raportti antaa kokonaiskuvan kansakuntien taloudellisen suorituskyvyn ja väestön hyvinvoinnin mittaamistavoista ja niiden parantamisehdotuksista. Raportin johtopäätöksissä todetaan, että hyvinvointi (well-being) on moniulotteinen käsite, jonka kaikkia komponentteja pitäisi ainakin periaatteessa käsitellä samanaikaisesti. Hyvinvointia tarkastellaan seuraavan kolmen pääotsikon alla: 1) Taloudellisen suorituskyvyn mittaaminen, erityisesti tuotanto, tulonmuodostus, kulutus ja varallisuus 2) Elämänlaatu 3) Kestävä kehitys ja ympäristö. (Stiglitz & al. 2009, Simpura 2009)


title: Stiglitzin komitea

text: Näiden pääotsikoiden alla komitea esittä 12 periaatteellista ehdotusta hyvinvoinnin mittaamiseen ja tulkintaan (Simpura 2009). Suositukset 1–5 liittyvät kansantalouden tilinpidon kehittämiseen, suositukset 6–10 koskevat elämän laatua ja suositukset 11–12 liittyvät kestävään kehitykseen.Raportissa todetaan, että hyvinvointi (well-being) on moniulotteinen käsite, jonka kaikkia komponentteja pitäisi ainakin periaatteessa käsitellä samanaikaisesti. Stiglitzin komitea on tunnistanut hyvinvoinnissa seuraavat perusulottuvuudet (Stiglitz & al. 2009, Simpura 2009)


title: Eero Eerola

text: Eero Jalmari Eerola (10. toukokuuta 1884 Tuulos – 20. tammikuuta 1939 Hämeenlinna) oli suomalainen agronomi, lehtimies ja kirjailija.


title: Eero Eerola

text: Eerolan vanhemmat olivat maanviljelijä Erik Johan (Eero Johannes) Eerola ja Vilhelmiina Brusila. Hän pääsi ylioppilaaksi 1903 Hämeenlinnan lyseosta ja valmistui 1906 Mustialan maanviljelysoppilaitoksesta agronomiksi. Eerola toimi Uudenkirkon kansanopiston opettajana 1906–1915 ja Viipurin kaupunginagronomina 1915–1928.


title: Eero Eerola

text: Eerolan kirjalliseen tuotantoon kuului runoja ja näytelmiä. Hän kirjoitti myös sanat Jean Sibeliuksen 1920 säveltämään Viipurin Lauluveikkojen kunniamarssiin. Muita Eerolan sanoituksia olivat muun muassa suomalaiseen kansansävelmään perustunut "Kyntäjän laulu" ja Erkki Melartinin säveltämä "Nuorten maamiesten laulu".


title: Eero Eerola

text: Eerola oli naimisissa 1910–1927 Annikki Arvida Niskasen kanssa. Avioeron jälkeen hän meni uudelleen naimisiin 1930 Hulda Matilda Silanderin kanssa.


title: Niki Sirén

text: Niki Sirén (s. 5. helmikuuta 1976 Kouvola) on entinen jääkiekkoilija, joka pelasi viimeksi Sveitsin Nationalliga A:n Rapperswil-Jona Lakersissa. Lukuun ottamatta viimeistä kautta sekä satunnaisia pudotuspelejä Sirén pelasi hyökkääjänä, yleensä yhdessä joukkueen muiden ulkomaalaisten kanssa.


title: Niki Sirén

text: Sirén on kouvolalaisen KooKoon kasvatti. Hän pelasi joukkueessa ensimmäiset miesten pelinsä kaudella 1995–1996 ja siirtyi neljäksi seuraavaksi vuodeksi Wisconsinin yliopistojoukkueeseen. Hän voitti WCHA:n play-off-mestaruuden keväällä 1998 sekä runkosarjan mestaruuden keväällä 2000. Sirén palasi Suomeen kaudeksi 2000–2001 ja siirtyi Tampereen Tapparaan, jonne hän pääsi treenipeleissä annettujen vahvojen esitysten ansiosta. Sirén saavutti SM-hopeaa keväällä 2001. Kaudeksi 2001–2002 Sirén siirtyi Lahden Pelicansiin.


title: Niki Sirén

text: Sirén pelasi syksystä 2002 lähtien ainoastaan Sveitsissä ja hänellä on Sveitsin jääkiekkolisenssi, mistä johtuen häntä ei siellä laskettu ulkomaalaiseksi pelaajaksi. Sirén siirtyi kaudeksi 2002–2003 Nationalliga A:n Rapperswil-Jona Lakersiin. Hän pelasi siellä vuoteen 2005 asti ja vuodet 2005–2007 hän pelasi saman liigan SCL Tigersissa, jonka kotikaupunki on Langnau im Emmental. Siréniä valmensi Langnaussa hänen isänsä Esa Sirén. Kokeneena valmentajana tunnettu Esa Sirén on myös ansioitunut sotakirjailija.


title: Niki Sirén

text: Sirén palasi kaudeksi 2007–2008 Rapperswiliin. Hän solmi marraskuussa 2008 kevääseen 2011 ulottuvan jatkosopimuksen, jota jatkettiin vielä vuodella. Sirén lopetti uransa kevääseen 2012 ja siirtyi työskentelemään rahoitusalalle.


title: Valfrid Ahonen

text: Karl Valfrid Ahonen (17. syyskuuta 1893 Helsinki – 26. tammikuuta 1939 Helsinki) oli suomalainen näytelmäkirjailija.


title: Valfrid Ahonen

text: Ilmari Unhon ohjaama elokuva "Punahousut" (1939) perustui Valfrid Ahosen "Rakuunat tulivat" -näytelmään.


title: A. V. Multia

text: Akseli Viljam Viljasalo, kirjailijanimi A. V. Multia (8. heinäkuuta 1889 Keuruu – 19. helmikuuta 1980 Pori) oli suomalainen upseeri ja kirjailija.


title: A. V. Multia

text: Viljasalo oli puolustusvoimien kantahenkilökuntaa. Hän sai kapteenin arvon 1929, majurin 1940, ja 1944 hänet ylennettiin everstiluutnantiksi 1944. Hän kuului myös suojeluskuntaan.


title: A. V. Multia

text: Ilmari Unhon 1940 ohjaama elokuva "Kersantilleko Emma nauroi?" perustuu Viljasalon romaaniin "Kersantillekko Emma nauroi?".


title: A. V. Multia

text:
Nimellä Akseli Viljasalo:
Nimimerkillä "A. V. Multia":


title: Intianaavikkokiuru

text: Intianaavikkokiuru ("Ammomanes phoenicura") on intialainen varpuslintu. Sen elinympäristö käsittää lähes koko Intian niemimaan lukuun ottamatta pohjoisimpia osia; se pesii epäsäännöllisesti myös Koillis-Pakistanissa. James Franklin kuvaili lajin holotyypin Vindhyasta, Benaresin ja Gurrah Mundeln väliltä Intian Narbuddasta 1831.


title: SMS Derfflinger

text: SMS Derfflinger oli Saksan keisarillisen laivaston Derfflinger-luokan taisteluristeilijä ensimmäisessä maailmansodassa.


title: SMS Derfflinger

text: Alus nimettiin kolmikymmenvuotisessa sodassa palvelleen brandenburgilaisen sotamarsalkka Georg von Derfflingerin mukaan. Se oli luokkansa nimikko, ja sen sisaraluksia olivat "SMS Hindenburg" ja "SMS Lützow". Saksalaiset pitivät Derfflinger-luokkaa ominaisuuksiltaan varsin onnistuneena. Edeltäneisiin alusluokkiin verrattuna aluksissa oli parempi panssarointi ja tehokkaammat 305 millimetrin pääaseet.


title: SMS Derfflinger

text: Lähes koko sodan ajan laivaston 1. tiedusteluryhmään kuulunut alus otti osaa Doggermatalikon taisteluun, jossa siihen osui kolme 13,5 tuuman kranaattia. Osumat eivät kuitenkaan aiheuttaneet merkittäviä vaurioita. Skagerrakin taistelun aikana alus ampui yksitoista täyslaidallista Britannian Kuninkaallisen laivaston taisteluristeilijä "HMS Queen Maryyn" tuhoten sen. Alus kärsi myös itse mittavia vaurioita, kun siihen osui kymmenen 15 tuuman, yksi 13,5 tuuman ja kymmenen 12 tuuman kranaattia. Aluksen taaemmat tykkitornit muuttuivat käyttökelvottomiksi "HMS Revengen" ampumien 15 tuuman kranaattien sytytettyä torneissa olleet ajopanokset tuleen. Aiemmin alukseen osuneet 15 tuuman kranaatit olivat aiheuttaneet vuodon aluksen etuosastoissa. Taistelun loppuessa alukseen oli vuotanut 3 350 tonnia vettä, mistä määrästä 1 020 tonnia oli tarkoituksella laskettu alukseen sammutettaessa takatornien tulipaloja ja 206 tonnia vakaamaan aluksen kallistumaa.


title: SMS Derfflinger

text: Sodan päättyessä laiva internoitiin Kuninkaallisen laivaston tukikohtaan Scapa Flow’ssa, jossa sen oma miehistö upotti sen myöhemmin Versailles’n rauhan epäedullisten ehtojen vuoksi. Alus nostettiin 1934, minkä jälkeen se romutettiin.


title: Bill Bottrell

text: Bill Bottrell on yhdysvaltalainen musiikintuottaja, sanoittaja ja muusikko, joka tunnetaan luultavasti parhaiten yhteistyöstään Michael Jacksonin ja Sheryl Crow’n kanssa.


title: Pulmuskiuru

text: Pulmuskiuru ("Ammomanopsis grayi") on lounaisafrikkalainen varpuslintu. Sen elinympäristö käsittää Lounais-Angolan rannikkotasangon ja pääosan Namibiasta. Siitä tunnetaan kaksi alalajia. Johan August Wahlberg kuvaili lajin holotyypin Kuiseb- ja Swakopjokien väliltä Namibian Damaramaasta 1855.


title: Mongoliankiuru

text: Mongoliankiuru ("Melanocorypha mongolica") on aasialainen varpuslintu. Sen elinympäristö käsittää Mongolian ja läheiset alueet Venäjältä ja Koillis-Kiinasta. Peter Simon Pallas kuvaili lajin holotyypin Pohjois-Mongoliasta 1776.


title: Tiibetinkiuru

text: Tiibetinkiuru ("Melanocorypha maxima") on keskiaasialainen varpuslintu. Sen elinympäristö käsittää Tiibetin ylängön Luoteis-Intiasta itään Kiinan keskiosiin. Edward Blyth kuvaili lajin holotyypin Sikkimin rajaseududuilta 1867.


title: Steeltown Records

text: Kaksi The Jackson 5 -yhtyeen singleä julkaistiin tämän lyhyen levytyssopimuksen aikana, "Big Boy" ja "We Don't Have To Be Over 21 (to Fall in Love)"


title: Canonical

text: Canonical Ltd. on eteläafrikkalaisen Mark Shuttleworthin perustama yritys. Yhtiö on rekisteröity Mansaarelle, mutta pääkonttori on Lontoossa. Canonical tunnetaan parhaiten Ubuntu-käyttöjärjestelmästään.


title: Malabarintöyhtökiuru

text: Malabarintöyhtökiuru ("Galerida malabarica") on intialainen varpuslintu. Sen elinympäristö käsittää Intian niemimaan lounaisosan Gujaratin kaakkoispuolella. Giovanni Antonio Scopoli kuvaili lajin holotyypin Malabarrannikolta 1786.


title: Huilukiuru

text: Huilukiuru ("Galerida magnirostris") on eteläafrikkalainen varpuslintu. Sen elinympäristö käsittää Namibian lounaiskolkan, Lesothon ja Etelä-Afrikan lounais- ja länsiosat. Siitä tunnetaan kolme alalajia. James Francis Stephens kuvaili lajin holotyypin läheltä Kapkaupunkia 1826.


title: Pikkutöyhtökiuru

text: Pikkutöyhtökiuru ("Galerida deva") on intialainen varpuslintu. Sen elinympäristö käsittää Intian niemimaan keski- ja länsiosat. William Henry Sykes kuvaili lajin holotyypin Deccanista 1832.


title: Tropiikkitöyhtökiuru

text: Tropiikkitöyhtökiuru ("Galerida modesta") on afrikkalainen töyhtökiurujen sukuun kuuluva varpuslintu. Sen esiintymisalue käsittää mantereen länsi- ja keskiosia Senegambiasta Etelä-Maliin, Guineasta, Sierra Leonesta ja Norsunluurannikolta itään Sudanin lounais- ja eteläosiin, sekä Kamerunin ylängöt, Kongon luoteisosan, Keski-Afrikan kaakkoisosan ja Ugandan luoteiskolkan. Siitä tunnetaan neljä alalajia. Theodor von Heuglin kuvaili lajin holotyypin Bongosta, Bahr-el-Ghazalista, Sudanista 1864.


title: Sam Harper

text: Sam Harper on yhdysvaltalainen käsikirjoittaja, ohjaaja ja elokuvatuottaja. Hänellä on kolme lasta.


title: Kokkolan linja-autoasema

text: Kokkolan linja-autoasema sijaitsee Kokkolan ydinkeskustassa Tehtaankadulla, Rautatienkadulla ja Kustaa Aadolfinkadulla. Kaikki Kokkolan paikallis- ja kaukoliikenteen vuorot pysähtyvät asemalla. Linja-autoasemalla on kuusi lähtölaituria, ja sieltä lähtee päivittäin kymmeniä vuoroja.


title: Kokkolan linja-autoasema

text: Kokkolan Matkahuolto valittiin vuonna 2006 vuoden Matkahuolloksi.


title: Norjan Supercup

text: Norjan Supercup ("Superfinalen") oli kahdesti järjestetty jalkapallokilpailu Norjassa. Siinä kohtasivat edellisen kauden Tippeligaenin ja Norjan Cupin mestarit. Supercup pelattiin noin viikkoa ennen Norjan liigan alkua. Mikäli sama joukkue oli voittanut edellisellä kaudella sekä liigan että cupin pelasi mestari liigassa toiseksi sijoittunutta seuraa vastaan.


title: Norjan Supercup

text: Ottelu järjestettiin hyväntekeväisyystapahtumana vuosina 2009 ja 2010. Sen tuotto meni UNICEFille. Superfinalen osoittautui kuitenkin taloudellisesti kannattamattomaksi ja se lopetettiin.


title: Antti Chydeniuksen katu

text: Antti Chydeniksen katu sijaisee Kokkolassa. Se on saanut nimensä Anders Chydeniuksen mukaan. Katu alkaa Tehtaankadusta ja kulkee koilliseen. Se päättyy Pohjoisväylän kohdalla. Antti Chydeniuksen kadulla sijaitsee muun muassa Kokkolan keskuskenttä ja vuonna 1930 rakennettu Mäntykankaan koulu. Katu kulkee Kiviniittyssä, Mäntykankaassa, Neristanissa ja Hakalahdessa.


title: Kaarlelankatu (Kokkola)

text: Kaarlelankatu on Kokkolassa oleva katu. Kaarlelankatu alkaa Pohjoisväylän risteyksestä, suuntanaan etelä, ja loppuu Rautatienkadun kulmaan. Kaarlelankadulla sijaitsee muun muassa Kokkolan pääpoliisiasema, Kokkolan jäähalli, Uintikeskus Vesiveijari ja Sokos Hotel Kaarle. Kaarlelankadulla on hotelli Kaarlen kohdalla iso kivi, johon on tehty J. V. Snellmanin patsas. Kaarlelankatu kuluu osittain Mäntykankaaseen ja Rytimäkeen.


title: Torikatu (Kokkola)

text: Torikatu on Kokkolassa sjaitseva katu. Torikatu alkaa Hakalahdenkadun kulmasta ja loppuu Tehtaankadun risteykseen. Torikadulla sijaitsevat muun muassa Kokkolan tori, Hotel Seurahuone ja Kokkolan kaupunginteatteri.


title: Patagoniansirkku

text: Patagoniansirkku ("Phrygilus patagonicus") on Etelä-Amerikassa Chilessä ja Argentiinassa tavattava tangaroihin kuuluva varpuslintu.


title: Patagoniansirkku

text: Kooltaan patagoniansirkku on noin 15 cm. Koiraan pää on väriltään harmaa. Selkä on okrankeltainen ja yläperä kirkkaamman keltainen. Siivet ovat mustat. Vatsa on keltainen ja kyljet hieman ruskeammat. Naaras eroaa koiraasta oliivinvihreän selkänsä perusteella. Harmaahuppusirkku ("Phrygilus gayi") muistuttaa patagoniansirkkua, mutta on kookkaampi ja alavatsastaan valkoinen.


title: Patagoniansirkku

text: Patagoniansirkkua tavataan Chilestä ja Länsi-Argentiinasta. Lajin elinympäristöä ovat metsien reunamaat ja pensaikot. Lajin elinympäristöt sijaitsevat yleensä alle 1 200 metrin korkeudella meren pinnasta.


title: Don’t Tell Me Promo Tour

text: Don't Tell Me Promo Tour on Madonnan ensimmäinen promo-kiertue. Se mainostaa vuonna 2000 tullutta uutta studioalbumia "Musicia". Don't Tell Me Promo Tour esitettiin kahdessa paikassa, "Roseland Ballroomissa" New Yorkissa sekä "Brixton Academyssa" Lontoossa.


title: Thriller (kappale)

text: Thriller on Michael Jacksonin kappale, joka ilmestyi "Thriller"-albumilla vuonna 1982. Singlenä se ilmestyi vasta vuonna 1984. Kappaleen on säveltänyt ja sanoittanut Rod Temperton.


title: Kalpa (lehti)

text:
Kalpa on Kadettitoverikunta ry:n julkaisema aikakaustyyppinen opiskelijalehti.
Vuonna 1930 perustetun lehden artikkelit käsittelevät kadettien ja muiden Maanpuolustuskorkeakoulussa opiskelevien ihmisten elämään liittyviä asioita eri näkökulmista.


title: Kalpa (lehti)

text: Lehti ilmestyy kolme kertaa vuodessa ja jokaisesta numerosta otetaan 2 500 - 3 000 kappaleen painos. Kadettien lisäksi lehti jaetaan myös MPKK:n henkilökunnalle, upseereille, yhteistyöyrityksille, varuskuntiin sekä muille sidosryhmille. Lehden päätoimittaja vaihtuu vuosittain lokakuun alussa, jolloin vastuu lehden toimittamisesta siirtyy kadettien toiselle vuosikurssille.


title: Human Nature (Michael Jacksonin kappale)

text: Human Nature on kappale Michael Jacksonin vuoden 1982 albumilta "Thriller". Se julkaistiin vuonna 1983 albumin viidentenä singlenä.


title: Don’t Stop ’til You Get Enough

text: Don't Stop 'til You Get Enough on Michael Jacksonin ensimmäinen kappale, jonka hän itse sävelsi sooloartistina. Tätä ennen Jackson kuitenkin oli säveltänyt kappaleita The Jacksons -yhtyeelle. Don't Stop 'til You Get Enough oli ensimmäinen single Off the Wall -albumilta vuonna 1979.


title: Tomi Pöllänen

text: Tomi Ensio Pöllänen (s. 26. toukokuuta 1978 Joensuu) on suomalainen jääkiekkoilija. Hän pelaa Allsvenskanin Karlskrona HK:ssa.


title: Tomi Pöllänen

text: Pöllänen on Jokipoikien kasvatti. Hän pelasi ensimmäiset miesten pelinsä jääkiekon I-divisioonassa kaudella 1996–1997. Välillä joukkueensa kapteeninakin toiminut Pöllänen edusti Jokipoikia vuoteen 2001 asti ja siirtyi kaudeksi 2001–2002 Kouvolan KooKoohon. Hän teki siellä läpimurtonsa tehdessään 44 ottelussa tehot 28+23=51. Pöllänen voitti 28 osumallaan Mestiksen maalipörssin ja valittiin tähdistökentälliseen. Pistepörssissä hän sijoittui kolmanneksi yhdessä Hermeksen Jani Uskin kanssa. Pöllänen voitti myös Mestiksen hopeaa.


title: Tomi Pöllänen

text: Pöllänen siirtyi kaudeksi 2002–2003 jääkiekon SM-liigan Porin Ässiin. Hän pelasi kauden 2004–2005 GET-liigan Frisk Tigersissa. Pöllänen palasi SM-liigaan kaudeksi 2005–2006 ja siirtyi sarjaan nousseeseen KalPaan. Hän oli aluksi seurassa kahden viikon koeajalla, jonka jälkeen sai 1+1-vuotisen sopimuksen. Pöllänen aloitti kauden 2006–2007 ottelukohtaisella sopimuksella Jokipojissa, mutta siirtyi seitsemän ottelun jälkeen kuukauden koeajalle Sveitsin Nationalliga B:n HC Sierreen. Hänen piti alun perin tuurata loukkaantunutta Eric Fortieriä, mutta jäi lopulta ilman sopimusta. Pöllänen palasi loppukaudeksi Jokipoikiin marraskuussa 2006.


title: Tomi Pöllänen

text: Pöllänen siirtyi kaudeksi 2007–2008 GET-liigan Lillehammer IHK:hon. Hän pelasi joukkueessa kolme kautta. Ensimmäisellä kaudellaan Pöllänen oli GET-liigan pistepörssin kuudes, toisella kolmas ja kaudella 2009–2010 hän voitti runkosarjan pistepörssin tehoin 28+41=69. Pöllänen valittiin liigan tähdistökentälliseen ja palkittiin kauden parhaana pelaajana.


title: Tomi Pöllänen

text: Kaudeksi 2010–2011 Pöllänen palasi Frisk Tigersiin. Hän oli tehoilla 19+32=51 joukkueen paras pistemies ja sijoittui GET-liigan pistepörssissä yhdeksänneksi. Kevään 2011 pudotuspeleissä Pöllänen oli tehoilla 1+5=6 Tigersin paras syöttäjä ja hän jakoi joukkueen sisäisen pistepörssin voiton maanmiehensä Markku Vuorisalon kanssa.


title: Tomi Pöllänen

text: Kaudeksi 2011–2012 Pöllänen siirtyi Ruotsin I-divisioonan Karlskrona HK:hon. Karlskrona HK nousi kauden päätteeksi Allsvenskaniin. Kaudeksi 2012–2013 Pöllänen nimettiin joukkueen kapteeniksi.


title: Yhdysvaltain terveydenhuoltouudistus

text: Yhdysvaltain terveydenhuoltouudistus, puhekielessä Obamacare, on uudistus, jonka sisältö on Yhdysvaltain edustajainhuoneen 22. maaliskuuta 2010 hyväksymässä lakipaketissa nimeltä Patient Protection and Affordable Care Act (myös muodossa H. R. 3590).


title: Yhdysvaltain terveydenhuoltouudistus

text: Edustajainhuone hyväksyi lakiehdotuksen äänin 219–212. Jokainen republikaani sekä 34 demokraattia äänesti ehdotusta vastaan.


title: Yhdysvaltain terveydenhuoltouudistus

text: Yhdysvaltain presidentti Barack Obama vahvisti lain seuraavana päivänä, 23. maaliskuuta. Terveydenhuoltouudistus oli yksi Obaman merkittävimmistä sisäpoliittisista hankkeista. Muutosta valmisteltiin yli vuoden ajan.


title: Yhdysvaltain terveydenhuoltouudistus

text: Donald Trumpin vaalilupauksiin kuului lain kumoaminen, mutta kumoaminen ei saanut riittävästi kannattajia republikaanien keskuudessa, ja Trump perui 24.3.2017 aiotun äänestyksen. Osa vastusti sitä siksi, että se olisi vienyt terveydenhoidon vähävaraisilta, osa siksi, että sen tuomat säästöt eivät olisi olleet riittäviä.


title: Yhdysvaltain terveydenhuoltouudistus

text: Uudistus takaa sairausvakuutuksen yli 30 miljoonalle yhdysvaltalaiselle. Aluksi uudistus rajoittaa sairausvakuutusyhtiöiden mahdollisuuksia evätä vakuutus niiltä, joilla on jo valmiiksi olemassa oleva terveysongelma. Vakavaan tautiin sairastuneen vakuutetun turvaa ei voi myöskään enää yhtäkkiä lopettaa. Lisäksi jokaiselle tulee myöhemmin pakolliseksi hankkia sairausvakuutus vähävaraisten saadessa valtion tukea tai verohelpotuksia sen maksamiseksi.


title: American Life Promo Tour

text: American Life Promo Tour on Madonnan toinen promokiertue. Se mainosti vuonna 2003 ilmestynyttä uutta studioalbumia "American Life". American Life Promo Tour esitettiin yhdeksässä paikassa, "MTV Times Square Studioilla" ja "Tower Recordsissa" New Yorkissa, "RTL Studioilla" Kölnissä, kaksi kertaa "BBC:llä", "ITV Studioilla" ja "HMV:ssä" Lontoossa sekä "Carerre Studioilla" ja "La Cantine Du Faubourgissa" Pariisissa.


title: Nuokkukohokki

text: Nuokkukohokki ("Silene nutans") on monivuotinen, nuokkuvakukkainen kohokkilaji.


title: Nuokkukohokki

text: Nuokkukohokki kasvaa 20–40 senttimetriä korkeaksi. Se on monivartinen, varsi on yleensä karvainen ja varsinkin yläosastaan tahmea. Kukintovarren tyvellä on tavallisesti kukattomia versoja. Kasvin juurakko on vaalea. Aluslehdet ovat vastapuikeita-suikeita. Ylimmät varsilehdet ovat tasasoukan suikeita. Kukinto koostuu useista toispuoleisesti nuokkuvista haaroista, ja niiden päässä sijaitsevista vaaleista kukista. Kukan verhiö ja teriö ovat viisilehtisiä. Verhiö on ulkoverhiötön, pysyvästi hoikka ja violettisuoninen. Terälehdet ovat kellertävänvalkeat, kynnelliset ja syvään kaksijakoiset, niiden liuskat ovat kapeat. Suomessa nuokkukohokki kukkii kesä-heinäkuussa. Kukat ovat iltaisin tuoksuvia. Hedelmänä on kota.


title: Nuokkukohokki

text: Nuokkukohokista tunnetaan Pohjoismaissa kaksi muunnosta, karvanuokkukohokki (var. "nutans") ja kaljunuokkukohokki (var. "infracta"). Näistä jälkimmäinen on kokonaan kalju.


title: Nuokkukohokki

text: Nuokkukohokkia tavataan Euroopassa Pyreneiden niemimaalta Venäjälle saakka. Etelässä levinneisyysalue ulottuu Etelä-Italiaan, Pohjois-Kreikkaan, Romaniaan, Etelä-Ukrainaan ja Keski-Venäjän eteläosiin, pohjoisessa Britteinsaarille, Fennoskandian keskiosiin ja Keski-Venäjän pohjoisosiin. Levinneisyysalue jatkuu Venäjällä Aasian puolelle Keski-Siperiaan saakka. Ihmisen mukana laji on levinnyt myös muutamalle alueella Pohjois-Amerikkassa ja Uudessa-Seelannissa. Suomessa nuokkukohokki on melko yleinen laji eteläisimmässä osassa maata, missä se kasvaa myös alkuperäisenä. Lounais-Suomessa se on paikoin yleinenkin. Pohjoisempana laji on satunnainen uustulokas, jota on Länsi-Lapissa tavattu Käsivarren korkeudelle asti.


title: Nuokkukohokki

text: Nuokkukohokki kasvaa muun muassa kuivilla mäenrinteillä, kalliotörmillä, harjunrinteillä, harjukedoilla rinneniityillä- ja pensaikoissa ja kyläkedoilla.


title: Kriketin maailmanliiga 2009–2013

text: Kriketin maailmanliigan toinen sessio pelattiin 2009–2013 ja sen päätöskilpailuna oli karsinta vuoden 2015 World Cupiin. Kaikki 1. divisioonan joukkueet olivat jo selviytyneet lopputurnaukseen, mutta kuusi muuta paikkaa oli lähtökohtaisesti kaikkien liigaan osallistuvien joukkueiden saavutettavissa.


title: Kriketin maailmanliiga 2009–2013

text: Joukkueiden lähtötasot:Vuonna 2009 aloitettiin sarja 7. divisioonasta. Turnaus pelattiin Guernseyssä 17.–24. toukokuuta. Bahrain ja Guernsey nousivat 6. divisioonaan. Gibraltar ja Suriname joutuivat 8. divisioonaan.


title: Kriketin maailmanliiga 2009–2013

text: 6. divisioona pelattiin elo-syyskuun vaihteessa Singaporessa. Singapore ja Bahrain nousivat 5. divisioonaan ja Botswanan ja Norjan kohtalona oli pudota 7. divisioonaan.


title: Kriketin maailmanliiga 2009–2013

text: Vuosi 2010 käynnistyi 5. divisioonan turnauksella Katmandussa. Nepal ja Yhdysvallat nousivat ylöspäin ja Jersey ja Fidži putosivat 6. divisioonaan.


title: Kriketin maailmanliiga 2009–2013

text: 1. divisioona pelattiin 1.–10. heinäkuuta Alankomaissa. Ensimmäisestä divisioonasta ei putoa yksikään joukkue, vaan kaikki kuusi osallistuvat mestaruussarjaan 2011–2013. Näiden kuuden lisäksi sarjaan pääsevät 2. divisioonan kaksi parasta joukkuetta.


title: Kriketin maailmanliiga 2009–2013

text: 4. divisioona pelattiin 14.–21. elokuuta Italiassa. Yhdysvallat ja Italia nousivat 3. divisioonaan ja Caymansaaret ja Argentiina putosivat sarjaporrasta alemmas.


title: Kriketin maailmanliiga 2009–2013

text: 8. divisioona pelattiin 6.–12. marraskuuta Kuwaitissa. Isäntäjoukkue voitti turnauksen nousten Saksan kanssa 7. divisioonaan. Vanuatu otti kolmannen sijan ja säilyi 8. divisioonassa.


title: Kriketin maailmanliiga 2009–2013

text: Lohko A


title: Kriketin maailmanliiga 2009–2013

text:
Lohko B
Välierät:Sijoitusottelut:3. divisioona pelattiin 22.–29. tammikuuta Hongkongissa. Papua-Uusi-Guinea ja Hongkong nousivat 2. divisioonaan ja Yhdysvallat ja Tanska putosivat sarjaporrasta alemmas.


title: Kriketin maailmanliiga 2009–2013

text: 2. divisioonan turnaus pelattiin 8.–15. huhtikuussa Dubaissa. Mukana ovat Bermuda, Hongkong, Namibia, Papua-Uusi-Guonea, Uganda ja Yhdistyneet arabiemiraatit. Turnauksen neljä parasta joukkuetta varmisti paikkansa maailmanliigan lopputurnauksessa 2013. Sarjan kaksi parasta pelaavat 2011–2013 Maailmanliigan mestaruussarjassa kuuden 1. divisioonan joukkueen kanssa.


title: Kriketin maailmanliiga 2009–2013

text: 7. divisioonan turnaus pelattiin 1.–8. toukokuuta Botswanassa. Mukana isäntäjoukkueen lisäksi olivat Saksan, Japanin, Kuwaitin, Nigerian ja Norjan joukkueet.6. divisioonan turnaus pelattiin 17.–24. syyskuuta Malesiassa. Mukana olivat Jersey, Fidži, Guernsey, Malesia, Kuwait ja Nigeria. Turnauksen kaksi parasta nousee 5. divisioonaan ja kaksi heikointa putoaa 7. divisioonaan.5. divisioonan turnaus pelattiin 18.–25. helmikuuta Singaporessa. Isäntäjoukkue voitti turnuksen ja nousi 4. divisioonaan yhdessä Malesian kanssa. Bahrain ja Argentiina putosivat 6. divisioonaan. 4. divisioonan turnaus pelattiin 3.–10. syyskuuta Malesiassa. Turnuksen voitti Nepal, joka nousi 3. divisioonaan yhdessä Yhdysvaltain kanssa. Malesia ja Tansania putosivat 5. divisioonaan. 8. divisioona pelattiin 15.–22. syyskuuta Samoalla. Nämä joukkueet oat jo menettäneet mahdollisuutensa vuoden 2015 world cupiin, mutta karsinta vuoden 2019 kisoihin jatkuu koko ajan. Vanuatu voitti turnauksen nousten Ghanan kanssa 7. divisioonaan. Japani otti kolmannen sijan ja säilyi 8. divisioonassa.


title: Kriketin maailmanliiga 2009–2013

text:
Lohko B
Välierät:Sijoitusottelut:7. divisioona pelattiin 6.–13. huhtikuuta Botswanassa.


title: Kriketin maailmanliiga 2009–2013

text: 3. divisioona pelattiin 28. huhtikuuta – 5. toukokuuta Bermudalla. Tämän ryhmän kaksi parasta selviytyi vuonna 2014 pelattavaan World Cupin karsintaturnaukseen.


title: Kriketin maailmanliiga 2009–2013

text: 6. divisioona pelattiin 21.–28. heinäkuuta Jerseyssä. Jersey ja Nigeria nousivat 5. divisioonaan ja Bahrainin ja Kuwaitin kohtalona oli pudota 7. divisioonaan.


title: Kriketin maailmanliiga 2009–2013

text: Sijoitusotteluita ei pelattu, koska viimeisen sarjakierroksen ottelut jouduttiin keskeyttämään sateen takia ja ne uusittiin finaaleille varattuna päivänä. Sarjan sijoitukset määräsivät näin ollen lopullisen järjestyksen.


title: Kriketin maailmanliiga 2009–2013

text: 1. divisioonan kaikki kuusi joukkuetta sekä 2. divisioonan kaksi parasta pelasivat 2011–2013 sarjan Maailmanliigan mestaruudesta. Kahdelle parhaalle oli luvassa paikka Maailmanmestaruuskilpailuissa 2015, muut kuusi joukkuetta pelaavat 2014 MM-kisojen karsintaturnauksessa. Sarjassa kullekin joukkueelle tuli 14 ottelua. Kukin joukkue kohdattiin kahdesti joko kotona tai vieraissa.


title: Kriketin maailmanliiga 2009–2013

text: Sarjan lopullinen tilanne


title: Kriketin maailmanliiga 2009–2013

text: Karsinnat vuoden 2015 maailmanmestaruuskilpailuihin järjestettiin Uudessa-Seelannissa 13. tammikuuta – 1. helmikuuta 2014. Loppuottelussa Skotlanti voitti Yhdistyneet Arabiemiirikunnat, joskin kummatkin joukkueet pääsivät maailmanmestaruuskilpailuihin.


title: Karhunlaukka

text: Karhunlaukka ("Allium ursinum") on laukkojen sukuun kuuluva monivuotinen kevätkasvi. Lajia tavataan suurimmassa osassa Eurooppaa erityisesti valoisissa lehtimetsissä. Suomessa lajia tavataan vain maan lounaisosissa ja Ahvenanmaalla, jossa se on rauhoitettu.


title: Karhunlaukka

text: Karhunlaukka kasvaa 15–40 senttimetriä korkeaksi. Kasvi on juurakoton. Sipuli on valkoinen, pitkä ja kapea. Varsi on särmikäs ja sen tyvellä on kaksi tai kolme lehteä. Lehdet ovat pitkäruotisia ja muistuttavat kielon ("Convallaria majalis") lehteä. Lehden suikea ja litteä lapa on kooltaan 10–20 cm pitkä ja 3–4 cm leveä. Kukinnon alla on 1–3 tukilehteä, jotka ovat kukintoa pienempiä ja pian varisevia. Kukinto tiheä latvasarja, joka on 2,5–6 cm leveä ja itusilmuton. Kukkaperät ovat pituudeltaan 10–15 mm. Valkoinen kukka on tähtimäinen ja sen kehälehdet ovat 7–12 mm pitkiä. Karhunlaukka kukkii Suomessa touko-kesäkuussa. Kukinnan jälkeen versot kellastuvat ja kuihtuvat nopeasti. Koko kasvi tuoksuu voimakkaasti sipulilta. Tuoksu on niin voimakas, että se tarttuu kasvia runsaasti syövien lehmien maitoon.


title: Karhunlaukka

text: Karhunlaukka on eurooppalainen sipulikasvi, jota ihminen lienee levittänyt melkoisesti alkuperäisiltä kasvualueiltaan. Sitä tavataan Etelä- ja Keski-Euroopassa Ranskasta ja Italiasta Romaniaan ja edelleen Baltian maihin ja Etelä-Skandinaviaan. Lisäksi karhunlaukkaa tavataan Britteinsaarilla ja Kaukasuksella. Suomessa karhunlaukka kasvaa ainoastaan Ahvenanmaalla ja Lounais-Suomen saaristossa. Erillinen esiintymä Porvoon Pellingin saaristossa on hävinnyt. Karhunlaukka on vanha hyötykasvi ja sitä pidetään muinaistulokkaana. Tähän viittaa esimerkiksi lajin esiintyminen Saaristomerellä muinaisen viikinkireitin varrella. Myös katolisten munkkien arvellaan levittäneen kasvia.


title: Karhunlaukka

text: Karhunlaukkaa tavataan pääasiassa rehevissä lehdoissa, mutta myös lehdesniityillä ja hakamailla. Se muodostaa usein laajoja, yhtenäisiä kasvustoja. Suomessa karhunlaukan kasvupaikkoja on aikaisemmin tuhoutunut erityisesti pellonraivauksen takia. Nykyään lajin suurin uhka on kasvupaikkojen kuusettuminen ja umpeenkasvu perinteisen laidunnuksen loputtua.


title: Karhunlaukka

text: Karhunlaukka viihtyy hyvin varjossa ja puolivarjossa. Maa saa olla kosteahkoa ja kalkkipitoista. Jos karhunlaukan saa viihtymään, se leviää nopeasti.


title: Karhunlaukka

text: Karhunlaukan kylvö onnistuu parhaiten, kun siemenet kylmäkäsittelee. Esikasvatus ja lisääminen pikkusipuleista ovat myös mahdollisia viljelytapoja. Siemenet kylvetään syksyllä tai aikaisin keväällä ja peitetään ohuelti. Jos varjoa ei muuten ole, niin oivallisia kasvupaikkoja ovat esimerkiksi pensaiden juuret. Taimiväli on noin 15–20 cm.


title: Karhunlaukka

text: Karhunlaukka on vanha maustekasvi. Sitä on syöty myös vihanneksena. Karhunlaukasta voidaan käyttää lähes koko kasvi; lehdet, kukat ja sipuli. Maku ja tuoksu muistuttavat valkosipulia ja sen terveysvaikutuksetkin ovat samankaltaiset valkosipulin kanssa. Kuivatessa maku häviää, joten sitä suositellaan käytettäväksi ainoastaan tuoreena.


title: Karhunlaukka

text: Karhunlaukka oli yksi entisaikain merimiesten suosima vihannes keripukin torjunnassa ja on todennäköisesti heidän mukanaan tullut Suomeenkin.


title: Karhunlaukka

text: Lääkinnällisiltä ominaisuuksiltaan se vertautuu valkosipuliin, minkä vuoksi se luokitellaan myös ns. luostarikasveihin, joita kasvatettiin eri luostareiden puutarhoissa, esim. Vadstenan luostarissa. Lisäksi sitä on käytetty torjumaan rikkaruohoja humalatarhoissa.


title: Saksan jalkapallon 1. Bundesliiga 1991–1992

text: Saksan jalkapallon 1. Bundesliigan kausi 1991–1992 oli järjestyksessään 29. maan korkeimman sarjatason, 1. Bundesliigan, kausi. Se alkoi 2. elokuuta 1991.


text: Nousijoina kauden aloittivat FC Hansa Rostock, FC Schalke 04, Dynamo Dresden ja MSV Duisburg.


text: Mestaruuden voitti VfB Stuttgart. Bundesliigasta putosivat Stuttgarter Kickers, FC Hansa Rostock, Fortuna Düsseldorf ja MSV Duisburg.


title: Drenthe (täsmennyssivu)

text: Drenthe tarkoittaa seuraavia asioita:


title: Kampaniili

text: Kampaniili () on kirkon erillinen kellotorni. Varhaisimmat ovat peräisin alkuseurakunnan ajoilta. Kampaniileja on nykyään myös muissa julkisissa rakennuksissa kuin kirkoissa.


title: Kampaniili

text: Kuuluisia kampaniileja ovat muun muassa Pisan torni, Pyhän Markuksen torni Venetsiassa ja Torinon tuomiokirkon kampaniili.


title: Dirty Rotten

text: Dirty Rotten EP/LP on crossover thrash -yhtye D.R.I.:n ensimmäinen studioalbumi.


title: Juice Leskisen diskografia

text: Juice Leskisen diskografia käsittää yli kolmekymmentä albumia, joissa Juice Leskinen esiintyy eri yhtyeidensä kanssa.


title: Juice Leskisen kirjallinen tuotanto

text: Juice Leskisen kirjallinen tuotanto kattaa Juice Leskisen kirjoittamia ja suomentamia kirjoja.


title: Sylvan Learning

text: Sylvan Learning (aiemmin Sylvan Learning Center) on useita oppimiskeskuksia käsittävä yritys. Sylvan tarjoaa henkilökohtaista avustusta lukemisessä, kirjoittamisessa, matematiikassa sekä opiskelutaidoissa. Se tarjoaa avustusta 4½-vuotiaista aina high school -ikäisiin asti.


title: Sylvan Learning

text: Sylvanilla on noin 1 100 oppimiskeskusta ympäri Pohjois-Amerikkaa. Keskuksia on 49 Yhdysvaltojen osavaltiossa sekä kuudessa Kanadan provinssissa. Sen päämaja sijaitsee Baltimoressa, Marylandin osavaltiossa Yhdysvalloissa.


title: Sylvan Learning

text: Unabomberina tunnettu yhdysvaltalainen kirjepommittaja Theodore Kaczynski kritisoi New York Timesissa vuonna 1995 ilmestyneessä manifestissaan "Teollinen yhteiskunta ja sen tulevaisuus" sitä, kuinka Sylvanin tapaiset oppimiskeskukset aivopesevät lapsia yhteiskuntaan sopiviksi.


title: Saksan jalkapallon 1. Bundesliiga 1992–1993

text: Saksan jalkapallon 1. Bundesliigan kausi 1992–1993 oli järjestyksessään 30. maan korkeimman sarjatason, 1. Bundesliigan, kausi. Se alkoi 15. elokuuta 1992.


text: Nousijoina kauden aloittivat SC Freiburg, MSV Duisburg ja VfB Leipzig.


text: Mestaruuden voitti Werder Bremen. Bundesliigasta putosivat VfL Bochum, KFC Uerdingen 05 ja 1. FC Saarbrücken.


title: A New Bohemia

text: A New Bohemia on Lapkon neljäs studioalbumi, joka julkaistiin 2. toukokuuta 2010.


title: A New Bohemia

text: Albumi ylsi Suomen virallisen listan sijalle 3.


title: Le maschere

text: Le maschere on Pietro Mascagnin prologista ja kolmesta näytöksestä koostuva ooppera ("commedia lirica"). Se kantaesitettiin 17. tammikuuta 1901 Milanossa, Genovassa, Torinossa, Roomassa, Venetsiassa ja Veronassa. Teoksen libretto on Luigi Illican käsialaa.


title: Repullinen hiittiä

text: Repullinen hiittiä on suomalaisen rap-artisti Brädin ensimmäinen studioalbumi, joka julkaistiin 12. toukokuuta 2010. Albumin julkaisi Rähinä Records -levy-yhtiö ja sen tuotannosta vastaa kokonaan MGI. Levyllä vierailevat muun muassa Sami Saari, Illi, TS, Cheek ja Osmo Ikonen. Levyn nimi on mukaelma Eppu Normaalin "Repullinen hittejä" -kokoelma-albumista.Kappale "Parempaa kangasta" julkaistiin ensimmäistä kertaa jo vuonna 2008 "Suomihiphoppia Vol. 5" -kokoelmalla. "Kuka hän on" kappaleen kertosäkeen sanat on Kasevan kappaleesta "Striptease-tanssija". "Kato mun käteen" sisältää samplet Elastisen kappaleesta "Nuori nero" sekä 5th Elementin "2.8 promillea" -kokoelman "Mä oon niin leija" -kappaleesta.


title: Repullinen hiittiä

text: Albumista julkaistiin 4. elokuuta 2012 DJ Luoman tekemä remixversio nimellä "Repullinen remixejä". Remixversio julkaistiin vain ilmaisladattavaksi internetissä.Ainoa kappale, jota ei ole remix-versiossa on "Parempaa kangasta". Albumilla on alkuperäisten kappaleiden lisäksi yksi skitti sekä kappale "EPMT mestari areenalla", joka on koottu Brädin säkeistöistä Herrasmiesliigan viideltä ensimmäiseltä "Ei pahalla, mut tahallaan" -kappaleelta.


title: I Rantzau

text: I Rantzau on Pietro Mascagnin nelinäytöksinen ooppera Giovanni Targioni-Tozzettin ja Guido Menascin librettoon. Se kantaesitettiin 10. marraskuuta 1892 Firenzen Teatro della Pergolassa. Teos on levytetty vuonna 1992 Bruno Rigaccin johtamana.


Teollinen yhteiskunta ja sen tulevaisuus () on "Unabomberina" tunnetun kirjepommittaja Theodore Kaczynskin kirjoittama manifesti. Se julkaistiin 19. syyskuuta 1995 FBI:n suosituksesta The Washington Postissa sekä The New York Timesissa. Kaczynski oli toimittanut manifestin lehtien toimituksille kesäkuussa 1995. FBI suositteli lehdille manifestin julkaisemista vihjeiden saamiseksi.


title: Teollinen yhteiskunta ja sen tulevaisuus

text: Kaczynski oli poliisille osoitetussa kirjeessään luvannut lopettaa kirjepommikampanjansa, mikäli hänen manifestinsa julkaistaisiin laajalevikkisessä sanomalehdessä. Viimeisin pommi oli ollut tappava. Manifestin julkaisun jälkeen veljen vaimo epäili Theodoren voivan olla Unabomber ja veli David tunnisti Theodoren kirjoitustyylin vertaamalla henkilökohtaisiin kirjeisiin ja paljasti tämän FBI:lle. Kaczynskin asumukselle tehtiin kotietsintä ja hänet pidätettiin 4. huhtikuuta 1996.


text: "Teollinen yhteiskunta ja sen tulevaisuus" käsittelee modernin teknologian haittoja ihmisille sekä luonnolle. Kaczynski kritisoi manifestissaan Sylvanin oppimiskeskusten kaltaisia paikkoja, joissa ihmiset "aivopestään" käyttäytymään järjestelmän mukaisesti. Hänen mielestään teollista yhteiskuntaa ei voida tuhota rauhanomaisin keinoin, vaan sen tuhoaminen vaatii vallankumouksen.


text: Kaczynski oli lukenut ranskalaisen filosofin Jacques Ellulin teoksia, joista tunnetuin on tekniikan haittoja käsittelevä "The Technological Society". Kaczynski on maininnut Ellulin teoksen lempikirjakseen.


title: Kuusi moraalitarinaa

text: Kuusi moraalitarinaa tai Kuusi moraalista tarinaa ("Six contes moraux" tai myös "Contes moraux") on ranskalaisen elokuvaohjajan Éric Rohmerin kuuden elokuvan sarja vuosilta 1962–1972.


title: Kuusi moraalitarinaa

text: Rohmer ei ollut erityisen tunnettu ohjaaja, eikä hänen esikoiselokuvansa "Leijonan merkki" saanut juuri huomiota. "Kuusi moraalitarinaa" -elokuvasarjan edetessä hänen maineensa kuitenkin alkoi kasvaa. Kiitetyimpiä ja yleisön suosikkeja ovat erityisesti "Yöni Maudin luona" ja "Clairen polvi".


title: Kuusi moraalitarinaa

text: Kunkin elokuvan tarina rakentuu muunnelmana samasta teemasta: miehen ja naisen rakkaudesta, josta mies pyrkii pois toisen naisen luokse mutta palaa kuitenkin ensimmäisen luo. Rohmer on korostanut, että ranskan kielen moraali-sana on merkitykseltään toinen kuin muissa kielissä. Kyse ei ole tarinasta, jossa on moraali, vaan "moraliste" on kiinnostunut ihmisen sisäisistä mielenliikkeistä, ja olennaista on siten ihmisen oma näkemys käyttäytymisestään, ei käyttäytyminen sinänsä.


title: Panslaavilaiset värit

text: Panslaavilaiset värit ovat punainen, sininen ja valkoinen. Värit vahvistettiin Prahassa pidetyssä panslaavilaisessa konferenssissa vuonna 1848 ja ne pohjautuivat silloiseen Venäjän keisarikunnan (ja nykyisen Venäjän federaation) lippuun.


title: Sting in the Tail

text: Sting in the Tail on saksalaisyhtye Scorpionsin kahdeksastoista studioalbumi, joka julkaistiin 19. maaliskuuta 2010. Ensimmäisellä singlekappaleella ”The Good Die Young” vierailee Tarja Turunen.


title: Sting in the Tail

text: Musiikillisesti yhtye meni takaisin juurilleen, ja albumille onkin poimittu parhaat elementit 1980-luvun albumeista ja yhdistelty hieman uutta.


title: Sting in the Tail

text: Albumi debytoi Yhdysvalloissa Billboard 200 -listan sijalla 23. Suomessa se nousi Suomen virallisen listan sijalle 6.


title: Päällekkäisvalotus

text: Päällekkäisvalotus on valokuvauksessa käytetty tekniikka, jossa sama valokuva valotetaan kahdesti tai useammin.


title: Päällekkäisvalotus

text: Kaksoisvalotuksella luodaan kuva, jossa on päällekkäin kaksi kuvaa. Sitä voidaan käyttää luomaan aavemaisia kuvia tai tuomaan kuvaan ihmisiä tai esineitä, joita ei alkuperäisessä kuvassa ollut paikalla. Tekniikkaa on käytetty usein valokuvahuijausten luomiseen ja toisaalta myös taiteellisten syiden takia. Digitaalitekniikalla voidaan käyttää kuvankäsittelyohjelmaa kahden kuvan muuttamiseen päällekkäisiksi.


title: Kriketin maailmanliiga

text:
Kriketin maailmanliiga on vuonna 2007 käynnistynyt sarja. Alkuperäinen liiga käsitti viisi divisioonaa, joihin joukkueet valittiin maailmanrankingin perusteella. Toisella kaudella liigassa on jo kahdeksan divisioonaa. Ensimmäisellä kaudella kuhunkin turnaukseen osallistui 6-12 joukkuetta, mutta kaudella 2009-2013 kuhunkin divisioonaan osallistuu kuusi joukkuetta, poikkeuksena 8. divisioona, jossa pelaa kahdeksan joukkuetta. Lopputurnauksessa, joka on karsinta World Cupiin pelaa kuitenkin 12 joukkuetta.
Kustakin divisioonasta kaksi parasta nousee ylempään divisioonaan, kaksi heikointa putoaa alempaan ja muut säilyttävät paikkansa ko. divisioonassa, joka pelataan jälleen kahden vuoden kuluttua. Tästä on kuitenkin muutamia poikkeuksia. 8. divisioonasta nousee kaksi, mutta vain yksi säilyy ja loput viisi joukkuetta putoavat liigasysteemin ulkopuolelle. Nämä paikat täytetään sitten maanosien (Afrikka, Amerikka, Aasia ,Itä-Aasia-Tyynenmeren alue ja Eurooppa) parhailla joukkueilla, joilla ei vielä ole paikkaa maailmanliigassa. 1. divisioonasta ei myöskään kesken kauden pudoteta yhtään joukkuetta, vaan kaikki kuusi ovat vamuudella mukana lopputurnauksessa, josta jälleen 6 parasta jatkaa 1. divisioonassa. Sijoille 7-10 sijoittuneet aloittavat 2. divisioonassa ja 11-12 sijoittuneet 3. divisioonassa. Lopputurnauksen neljä parasta joukkuetta selviytyvät lisäksi World Cupiin.
Kaudella 2007-2009 maailmanliigan voittajaksi selviytyi Irlanti. Irlannin krikettijoukkue käsittää sekä Irlannin tasavallan että Pohjois-Irlannin pelaajat.


title: Tod Browning

text: Tod Browning (syntyjään Charles Albert Browning, Jr.; 12. heinäkuuta 1880 Louisville, Kentucky, Yhdysvallat – 6. lokakuuta 1962 Malibu, Kalifornia, Yhdysvallat) oli yhdysvaltalainen elokuvanäyttelijä, -ohjaaja ja -käsikirjoittaja. Hänen ohjasi urallaan sekä mykkä- että äänielokuvia. Hän ohjasi mm. elokuvat "Dracula – vanha vampyyri" ja "Freaks – kummajaiset".


title: Tod Browning

text: Browningin lapsuudesta ei ole juurikaan tietoja, mutta 16-vuotiaana hän karkasi kiertävän sirkuksen mukaan. Browning esiintyi sirkuksessa mm. klovnina, käärmeihmisenä ja kahlekuninkaana. Hän työskenteli sirkuksen lisäksi huvipuistoissa ja vaudevillessä, ennen kuin aloitti uransa elokuvanäyttelijänä Biographilla vuonna 1913. Seuraavana vuonna hän siirtyi Reliance-Majestic Studiosille, jossa hän esiintyi mm. D. W. Griffithin elokuvassa "Suvaitsemattomuus" (1916). Browning toimi myös elokuvan apulaisohjaajana.


title: Tod Browning

text: Browning siirtyi Universal Picturesin listoille vuonna 1919. Universalilla Browning ohjasi useita elokuvia Priscilla Deanin kanssa. Yrityksen palveluksissa hän tutustui myös näyttelijä Lon Chaneyyn, jonka kanssa hän teki myöhemmin yhteistyötä. Metro-Goldwyn-Mayer perustettiin 1924, ja se tavoitteli nousemista Hollywoodin suurimmaksi elokuvayhtiöksi. Se palkkasikin heti monia suuria nimiä. Browning ohjasikin vuonna 1925 MGM:lle elokuvan "Kolme paholaista" (1925), jonka pääosassa oli Chaney. Elokuva oli vuoden 1925 menestykkäimpiä. Browningin ja Chaneyn yhteistyö ehti tuottaa MGM:lle kahdeksan elokuvaa ennen Chaneyn kuolemaa vuonna 1930. Näistä tunnetuimmat ovat "Singaporen opiumipesä" (1926), "Kädetön Alfonso" (1927), "West of Zanzibar" (1928) ja kadonnut "Laukaus yössä" (1927). Browningin muut elokuvat tuona aikana eivät saavuttaneet samaa kuuluisuutta kuin ne, jotka hän teki Chaneyn kanssa.


title: Tod Browning

text: Monissa Browningin elokuvista oli uhkaava ilmapiiri. Hänen vuoden 1931 elokuvansa "Dracula – vanha vampyyri", jossa pääosaa esitti Bela Lugosi, nosti Universalin kauhugenren hallitsijaksi kahdeksi vuosikymmeneksi. Se oli myös käytännössä aloittamassa uutta elokuvan lajityyppiä. "Draculan" menestyksen jälkeen Universal mainosti tekevänsä vielä uuden kauhuelokuvan. Se oli ensimmäinen kerta, kun termiä kauhuelokuva käytettiin. Browningin menestys "Draculan" jälkeen ei jatkunut kovinkaan kauan, sillä hänen seuraava elokuvansa, "Freaks – kummajaiset" (1932), käytännössä lopetti hänen uransa. "Freaksin" päähahmoina oli sirkuksen kummajaisia, mikä oli monelle katsojalle liikaa. Katsojat inhosivatkin elokuvaa, ja kriitikot haukkuivat sen. Elokuva oli myös 31 vuoden ajan kiellettynä Yhdistyneessä kuningaskunnassa. "Freaksin" maine on kuitenkin kasvanut sen jälkeen, kun se esitettiin uudelleen Venetsian elokuvajuhlilla 1962. Siitä on tullutkin kriitikoiden ylistämä.


title: Tod Browning

text: "Freaksin" surkean menestyksen jälkeen Browning tippui b-elokuvien ohjaajaksi, mikä ei tarjonnut hänelle tarpeeksi haasteita. Hän ohjasikin enää muutaman elokuvan, kunnes lopetti uransa 1939. Browningin viimeisimpiä elokuvia olivat "Mark of the Vampire" (1935), joka oli uusintaversio "Laukauksesta yössä", ja "Hirveä kosto" (1936).


title: Bebe Buell

text: Beverle Lorence ”Bebe” Buell (s. 14. heinäkuuta 1953 Portsmouth, Virginia) on yhdysvaltalainen malli, laulaja ja Playboyn ”Playmate of the Month” marraskuussa 1974. Hän on myös tunnettu suhteistaan tunnettujen rockmuusikoiden, kuten Steven Tylerin, Elvis Costellon, Iggy Popin, David Bowien, Todd Rundgrenin, Mick Jaggerin ja Stiv Batorsin kanssa. Hän on näyttelijä Liv Tylerin äiti.


title: Bebe Buell

text: Vuonna 2001 Buell kirjoitti Victor Bockrisin kanssa omaelämäkerran "Rebel Heart: An American Rock And Roll Journey". The New York Times listasi teoksen bestsellereidensä joukkoon.


title: Bebe Buell

text: Buell syntyi Virginian osavaltiossa. Hänen äitinsä on Washingtonin Protocol Schoolin perustaja Dorothea Johnson ja isänsä Harold Lloyd Buell.


title: Berberiinitutkimuksen tila

text: Berberiini on vilkkaan tutkimustoiminnan kohteena.


title: Berberiinitutkimuksen tila

text: Joidenkin tutkimusten perusteella berberiini vaikuttaa lupaavalta aineelta sokeri- ja rasva-aineenvaihdunnan häiriöiden (diabetes, insuliiniresistenssi, dyslipidemiat) hoitoon.


title: Berberiinitutkimuksen tila

text: Berberiini tehostaa synergisesti flukonatsolin vaikutusta hiivainfektioissa, myös lääkeresistenteissä tapauksissa.


title: Berberiinitutkimuksen tila

text: Berberiini lisää adiponektiinin tuotantoa.


title: Berberiinitutkimuksen tila

text: Yksittäisen perinteisen kiinalaisen lääketieteen katsauksen mukaan berberiini laskee verensokeria metabolisesta oireyhtymästä kärsivillä.


title: Berberiinitutkimuksen tila

text: Kliinisten tutkimusten mukaan berberiini (1–1,5 g/vrk) alentaa tyypin 2 diabeetikoiden veren kohonnutta sokeripitoisuutta yhtä hyvin kuin metformiini.


title: Berberiinitutkimuksen tila

text: Vaikutusmekanismeja rottien kokeelliseen tyypin 2 diabetekseen ja koeputkikokeissa ovat mm. aldoosireduktaasin esto, glykolyysin induktio, adenosiinimonofosfaattiriippuvaisen kinaasin (AMPK) aktivointi ja insuliiniherkkyyden lisääminen , insuliinireseptorien ilmentymisen lisääminen sekä vapaiden rasvahappojen vähentäminen elimistöstä. Berberiini eidtsää insuliininin normaalia tuotantoa haimassa vaimentalla endoplasmisen retikulumin (ER) stressiä. Berberiini lisää myös koeputkisolukantojen insuliinireseptorien aktiivisuutta Berberiini saattaa parantaa sokerinottoa insuliiniresistentteihin soluihin. Berberiini voi vaimentaa disakkaridaasia ja mRNA:n ilmentymistä annoksesta riippuvalla tavalla.


title: Berberiinitutkimuksen tila

text: Berberiini voi lisätä insuliinin vaikutusta lisäämällä maksan tumatekijä 4-alfaa (hepatocyte nuclear factor 4 alpha) , todennäköisesti yksin tai yhdessä muiden maksaentsyymien kanssa säätävät glukokinaasi-nimisen isoentsyymin aktiivisuutta.


title: Berberiinitutkimuksen tila

text: Muita berberiinin vaikutusmekanismeja ovat dipeptyylipeptidaasi-4:n (DPP-4) ja proteiini-tyrosiinifosfataasi 1B:n (h-PTP 1B) esto, mitkä ainakin osittain selittävät berberiinin antihyperglykeemistä vaikutusta. Vaikutus on siten samanlainen kuin useilla verensokeria alentavilla lääkeaineilla, jotka kuuluvat dipeptidyylipeptidaasin estäjiin.


title: Berberiinitutkimuksen tila

text: Berberiini vahvistaa synergisesti metformiinin ja tiatsolidiinien (rosiglitatsoni ja pioglitatsoni) verensokeria alentavaa vaikutusta. Berberiinin käyttö voi siten osittain korvata näitä lääkkeitä ja vähentää niiden tarvetta, jolloin myös sivuvaikutusten, mm. hypoglykemian riski pienenee.


title: Berberiinitutkimuksen tila

text: Berberiini alentaa kohonnutta LDL-kolesterolia lisäämällä maksan LDL-reseptorien ilmaantumista (ekspressiota) ja LDLR-mRNA:n vakautta, samalla kun se vaimentaa proproteiinikonvertaasi- subtilisiini/keksiiniä, tyyppi 9 (PCSK9), joka on luonnollinen LDL-reseptorin estäjä. Berberiini myös stabilisoi mRNA:ta solun ulkopuolista kinaasitietä (extracellular signal-regulated kinase, ERK) , kun sitä vastoin statiinit estävät maksassa kolesterolin synteesiä estämällä HMG-CoA-reduktaasia. Näin ollen berberiini ei aiheuta samoja sivuvaikutuksia kuin statiinit.


title: Berberiinitutkimuksen tila

text: Berberiini parantaa myös valtimoiden endoteelin toimintaa, joka häiriintyy eritoten diabeetikoilla Vaikutusmekanismeja ovat AMPK:n aktivointi , tulehduksen (inflammaation) vaimennus ja veritulppataipumuksen ehkäisy. Berberiini sopii hyvin statiinilääkityksen lisähoidoksi. Koska berberiini lisää sekä LDL-kolesterolin reseptoreja (LDLR) että insuliinireseptoreja (InsR), se voi olla sopiva luonnon yhdiste aineenvaihduntahäiriössä nimeltään metabolinen oireyhtymä. Berberiini estää ihmisen geeniä nimeltään ROL1 eli LOX-1 (lectin-like oxidized low density lipoprotein receptor-1), jolloin diabeetikkojen HbA1c ja AGE-tuotteet vähenevät ja valtimoiden endoteelin toiminta paranee.


title: Berberiinitutkimuksen tila

text: Viime vuosikymmeninä julkaistut monet tutkimukset ovat osoittaneet, että berberiinillä on useita hyödyllisiä vaikutustapoja sydän- ja verisuoniterveydessä ja että berberiini on merkittävä tulehdusta ehkäisevä yhdiste.


title: Berberiinitutkimuksen tila

text: Kahdeksankymmentäluvun yksittäistutkimus kahdellatoista potilaalla ja 156 potilaan kliiniset hoitotutkimukset berberiinillä tukevat eläinkokeiden havaintoja. Näiden tulosten valossa berberiinistä saattaa olla apua hoidettaessa sydämen vajaatoimintaa.


title: Berberiinitutkimuksen tila

text: Lisäksi berberiini stabilisoi valtimoplakkeja ja ehkäisee niiden repeämistä, jolloin sydäninfarktin riski pienenee.


title: Berberiinitutkimuksen tila

text: Berberiini on herättynyt kiinnostusta syövän estoaineena.


title: Berberiinitutkimuksen tila

text: Monet tutkimukset esittävät jatkotutkimusten olevan aiheellisia liittyen berberiinin mahdollisiin vaikutuksiin syöpäsoluihin.


title: Berberiinitutkimuksen tila

text: Berberiini saattaisi suojata soluja säteilyn aiheuttamiltaa vaurioita keuhkoissa tai lievittää sädehoidon haittoja.


title: Berberiinitutkimuksen tila

text: AMPK:n estäjiä, metformiinia ja berberiiniä, on esitetty myös hoidoksi autosomaalisessa dominantissa polykystisessä munuaistaudissa.


title: Berberiinitutkimuksen tila

text: Berberiini estää kotihiirillä FoxO1-nimistä geeniä, jonka liika aktiivisuus haittaa maksan mitokondrioiden toimintaa ja solujen sokeri- ja rasva-aineenvaihduntaa.


title: Berberiinitutkimuksen tila

text: Kiinalais-japanilaisen tutkimuksen mukaan berberiini estää hiirien maksafibroosia (kirroosia).


title: Berberiinitutkimuksen tila

text: Yksittäistutkimuksen mukaan berberiini estää DMBA-nimisen karsinogeenin hamsterin kromosomeissa aiheuttamia muutoksia, muun muassa klastogeneesia.


title: Berberiinitutkimuksen tila

text: Berberiini ehkäisee kasvistanolien kanssa synergisesti kolesterolin imeytymistä, ainakin hamsterilla.


title: Berberiinitutkimuksen tila

text: Berberiini estää rasvan kertymistä rottien maksasoluihin, ja voi siten olla avuksi alkoholista riippumattoman rasvamaksan ehkäisyssä ja hoidossa.


title: Berberiinitutkimuksen tila

text: Berberiini toimii myös rottien insuliininherkistäjänä inkretiinien tavoin. . Silloin rottien haiman β-solut reagoivat herkemmin sokeripitoisuuden vaihteluun.


title: Berberiinitutkimuksen tila

text: Berberiini alentaa rottien veren kohonnutta kokonaiskolesterolipitoisuutta, LDL-kolesterolia, triglyseridejä ja aterogeenisia alipropoteiineja (Apo B) , mutta mekanismi on eri kuin statiineilla.


title: Berberiinitutkimuksen tila

text: Muita berberiinin vaikutusmekanismeja hiiriin ovat mitogeeni-aktivoidun proteiinikinaasin (MAKP), eritoten ERK:n ja JNK:n säätö ja T17-auttajasolujen vaimennus,


title: Berberiinitutkimuksen tila

text: Koeputkikokeen mukaan berberiini voi suojata aivoja, hypoksian eli hapenpuutteen ja aivohalvauksen seuraamuksilta.


title: Berberiinitutkimuksen tila

text:
Tulosten mukaan berberiini estää ihmisten syöpäsolujen kasvua hiirissä, tehostaa sädehoitoa ja vähentää sen haittavaikutuksia.
Berberiini on inotrooppinen yhdiste, joka koe-eläintutkimusten mukaan vahvistaa heikentynyttä sydänlihasta


title: Berberiinitutkimuksen tila

text: Berberiinillä on osoitettu hiirikokeiden hiiriin aiheuttaman masennukseen antidepressiivinen vaikutus


title: Berberiinitutkimuksen tila

text: Berberiini vaimentaa koeputkikokeissa rottasolujen tulehdusta välittäviä sytokiineja ja E-selektiiniä


title: Berberiinitutkimuksen tila

text: Berberiini vaikutti samanaikaisesti sekä LDL-reseptoreihin että insuliinireseptoreihin.


title: Berberiinitutkimuksen tila

text: Koeputkikokeiden mukaan berberiini estää ihmisten syöpäsolujen kasvua in vitro


title: Berberiinitutkimuksen tila

text: Berberiinin kokonaiskolesterolipitoisuutta alentava vaikutusmekanismi on erilainen kuin statiineilla.


title: Berberiinitutkimuksen tila

text: Uuden koeputki-tutkimuksen mukaan berberiinillä voi olla keskeinen merkitys HIV:n aiheuttaman tulehduksen vaimennuksessa makrofagisoluissa. Raportin mukaan berberiini voi olla hyödyllinen lisähoito HIV:hen liittyvässä ateroskleroosissa (valtiomonkovettumataudissa).


title: Berberiinitutkimuksen tila

text: Toistaiseksi berberiinillä ei ole julkaistu ihmistutkimuksia neurologiassa eikä psykiatriassa, mutta alustavat tutkimukset puoltavat niiden aloittamista.


title: Berberiinitutkimuksen tila

text: Berberiini estää prolyylioligopeptidaasia (POP), jonka pitoisuus on lisääntynyt ahdistuksessa, kaksisuuntaisessa mielialahäiriössä, skitsofreniassa ja posttraumaattisessa stressissä.


title: Berberiinitutkimuksen tila

text: Berberiinikloridilla näyttää olevan useita samankaltaisia vaikutusmekanismeja kuin tavanomaisilla psyykelääkkeillä.


title: Berberiinitutkimuksen tila

text: Ne sitoutuvat hermosolujen pinnalla oleviin sigmareseptoreihin .


title: Berberiinitutkimuksen tila

text: Kokeellisten tutkimusten mukaan berberiini ja sen sukulaisaineet näyttävät ehkäisevän Alzheimerin tautiin liittyvien beeta-amyloidipaakkujen muodostusta aivoissa . Berberiini ja sen johdannaiset estävät asetyylikoliiniesteraasia samalla tavalla kuin lievän ja keskivaikean Alzheimerin taudin hoitoon käytetyt lääkkeet.


title: Berberiinitutkimuksen tila

text: Berberiiniä on tutkittu koeputkikokein joissain syöpätaudeissa (mm. rinta-, kieli-, melanooma, ihosyöpä (epidermoidi karsinoma), maksasyöpä (hepatoma) ja nenänielun syöpä.


title: Berberiinitutkimuksen tila

text: Berberiini avustaa muiden syöpähoitojen tehoa tai estää joidenkin syöpäsolujen kasvua koeputkikokeissa.


title: Berberiinitutkimuksen tila

text: Berberiini myös edisti apoptoosia, solujen ohjelmoitua kuolemaa, apoptoosia


title: Berberiinitutkimuksen tila

text:
Yksittäistutkimuksen mukaan berberiini näyttää korjaavan vuotava suoli -oireyhtymää (leaky gut syndrome). Tulosten mukaan berberiini parantaa suolen epiteelin tiiviiden liitosten vaurioita in vitro; tutkijat ehdottavat berberiiniä terapeuttiseksi aineeksi ongelman hoidossa.
Vain pieni osa berberiinistä imeytyy. Vain imeytynyt berberiini mm. laskee verensokeria. Imeytymätön berberiini voi aiheuttaa vatsavaivoja. Vatsavaivoja voi vähentää ottamalla berberiiniä vain 200-500mg kerralla ja vain isojen aterioiden yhteydessä.


title: Berberiinitutkimuksen tila

text: Berberiinin imeytymistä teoriassa parantavia apuaineita:


title: Lee Seung-hoon

text: Lee Seung-Hoon (s. 6. maaliskuuta 1988 Soul) on eteläkorealainen kaukalopikaluistelija ja pikaluistelun kaksinkertainen olympiavoittaja.


title: Lee Seung-hoon

text: Lee sijoittui kaukalopikaluistelun MM-kilpailuissa Pekingissä 2005 kolmanneksi 1 500 ja 3 000 metrillä sekä kokonaiskilpailussa viidenneksi. 5 000 metrin viestissä hän kuului Etelä-Korean hopeajoukkueeseen. Gangneungin MM-kilpailuissa 2008 hän voitti viestin maailmanmestaruuden. Henkilökohtaisessa kilpailussa hän voitti 3 000 metriä ja sijoittui kokonaiskilpailussa neljänneksi. MM-joukkuekilpailussa hän sai hopeaa Chuncheonissa 2005 ja pronssia Harbinissa 2008.


title: Lee Seung-hoon

text: Lee sai Torinon universiadeissa 2007 kultaa viestissä, hopeaa 1 000 ja 3 000 metrillä sekä pronssia 1 500 metrilä. Harbinin univediadeissa 2009 hän voitti kultaa 1 000, 1 500 ja 3 000 metrillä sekä sai pronssia viestissä.


title: Lee Seung-hoon

text: Lee siirtyi pikaluisteluun 2009, kun hän ei mahtunut Etelä-Korean kaukalopikaluistelumaajoukkueeseen. Hän voitti Obihiron Aasian mestaruuskilpailuissa 2010 kultaa 1 500, 5 000 ja 10 000 metrillä. Vancouverin olympialaisissa hän sai hopeaa 5 000 metrillä ajalla 6.16,95. 10 000 metrillä hän voitti kultaa olympiaennätyksellä 12.58,55. Hän sijoittui alun perin toiseksi, mutta nousi voittajaksi, kun nopeimman ajan luistellut Sven Kramer hylättiin ratarikon vuoksi. Joulukuussa 2010 hän voitti Harbinissa Aasian-mestaruuden 1 500, 5 000 ja 10 000 metrillä. Inzellin matkakohtaisissa MM-kilpailuissa 2011 hän sai hopeaa 5 000 metrillä. Hän voitti Aasian mestaruuden 5 000 ja 10 000 metrillä Astanassa 2012. Seuraavana talvena hän sai maanosan mestaruuskilpailuissa Changchunissa kultaa 5 000 ja 10 000 metrillä sekä hopeaa 1 500 metrillä. Sotšin matkakohtaisissa MM-kilpailuissa 2013 hän sai hopeaa joukkuetakaa-ajossa. Sotšin olympialaisissa 2014 hän sai joukkuetakaa-ajossa hopeaa ja oli 10 000 metrillä neljäs. Heerenveenissä 2015 hän sai MM-pronssia joukkuetakaa-ajossa. Hän voitti yhteislähdön maailmanmestaruuden Kolomnassa 2016 ajalla 7.18,26. Pyeongchangin olympialaisissa 2018 Lee voitti kultaa yhteislähtökilpailussa ja saavutti hopeaa joukkuetakaa-ajossa. Lisäksi hän sijoittui neljänneksi 10 000 metrillä ja viidenneksi 5 000 metrillä.


title: Lee Seung-hoon

text: Lee voitti yhteislähdön maailmancupin kausilla 2014–2015 ja 2016–2017 sekä sijoittui kolmanneksi 2017–2018. Hän on voittanut kahdeksan maailmancupin osakilpailua yhteislähdössä ja yhden 5 000 metrillä.


title: Ekoenergia

text: EKOenergia-merkki (entinen Norppaenergia-merkki) on Suomen luonnonsuojeluliiton (SLL) ja 34 muun eurooppalaisen ympäristöjärjestön ylläpitämä ympäristömerkki energialle. Se on ainoa ympäristömerkki energialle Suomessa. Merkki on voittoa tavoittelematon.


title: Ekoenergia

text: Merkki myönnetään uusiutuvista energianlähteistä tuotetulle energialle tietyin kriteerein. Ympäristömerkitty EKOenergia voi olla tuulivoimaa, bioenergiaa, aurinkoenergiaa, aaltovoimaa, geotermistä energiaa tai vesivoimaa. Kriteerien täyttymistä valvotaan vuosittaisella auditoinnilla.


title: Ekoenergia

text: Merkin tavoitteena on ohjata kuluttajia energiavalintoihin, joiden ympäristövaikutukset ovat mahdollisimman pienet, sekä lisätä tietoisuutta energiantuotannon ympäristöhaitoista. Se todentaa myös, että ostopäätös johtaa aina uuteen uusiutuvan energian tuotantoon.


title: Ekoenergia

text: Merkin kriteereissä kiinnitetään huomiota kasvihuonekaasupäästöjen lisäksi uusiutuvan energian ympäristövaikutuksiin.


title: Ekoenergia

text: Vesivoiman osalta EKOenergia edellyttää voimalaitosten sitoutumista ympäristöhaittojensa vähentämiseen. Lisäksi jokaista EKOenergiana myytyä vesisähköllä tuotettua MWh:ta kohti myyjän tulee investoida 0,10€ vesivoiman ympäristöhaittoja korjaavaan rahastoon. Rahastosta on rahoitettu vesistökunnostuksia, kalatiehankkeita sekä kalatietutkimusta mm. Mustionjoella, Saarijärven Murronjoella, Isojoki-Lapväärtinjoella, Karvianjoella, Pielisellä, Vuoksella, Iijoella sekä Oulujoella


title: Ekoenergia

text: Tuulivoiman osalta merkki edellyttää voimalaitoksen sijoittumista tärkeiden linnusto-, maisema- ja luonnonsuojelualueiden ulkopuolelle.


title: Ekoenergia

text: EKOenergia-merkki on Suomen ainoa kolmannen osapuolen valvoma energian sertifiointijärjestelmä. Se on myös ainoa koko maailmanlaajuinen ympäristömerkki energialle.


title: Ekoenergia

text: Merkki on ollut käytössä vuodesta 2013, mutta sen juuret ovat suomalaisessa 1998 perustetussa Norppaenergia-merkissä, jolloin sähkömarkkinoiden vapautumisen myötä kuluttajille avautui mahdollisuus kilpailuttaa energiayhtiöitä. Nykyinen logo otettiin käyttöön siitä järjestetyn suunnittelukilpailun jälkeen 23. lokakuuta 2009.


title: Ekoenergia

text: Suomessa EKOenergiaa myyvät mm. ECOHZ, Ekosähkö Oy, Enegia, Energiapolar Oy, Etelä-Savon Energia, Forssan Energia, Fortum, GreenStream, Lappeenrannan Energia, Nordic Green Energy, Porvoon Energia, Scandem, Tammisaaren Energia ja Vattenfall. Jotkut EKOenergiaa Suomessa myyvät yritykset tuottavat sitä myös Ruotsissa, Tanskassa tai Norjassa.


title: Carlos Megía Dávila

text: Carlos Megía Dávila (s. 7. heinäkuuta 1966 Madrid, Espanja) on espanjalainen jalkapalloerotuomari. Hän tuomitsi vuodet 1995–2009 Espanjan Primera Divisiónissa, yhteensä 220 ottelua.


title: Carlos Megía Dávila

text: Hänen isänsä oli myös jalkapallotuomari. Nykyään Megía Dávila työskentelee Real Madridin organisaatiossa.


title: Carlos Megía Dávila

text: Hän tuomitsi ensimmäisen ottelunsa maan pääsarjassa 10. syyskuuta 1995, jossa kohtasivat Valencia ja Valladolid. Vuonna 2004 hän tuomitsi Supercopa de Españan ottelun. Hän tuomitsi urallaan myös Mestarien liigan sekä Uefa-cupin otteluita.


title: Carlos Megía Dávila

text: Megía Dávila nimettiin kaudeksi 2009–2010 yhdeksi erotuomareista, mutta hän ei kuitenkaan läpäissyt kuntotestejä.


title: Carlos Megía Dávila

text: Espanjan suurin urheilulehti "Marca" palkitsi kausina 2007–2008 ja 2008–2009 Megía Dávila Primera Divisiónin parhaana erotuomarina ("Guruceta").


title: Gregoire Lake Estates

text: Gregoire Lake Estates on Gregoire Lake järven rannalla sijaitseva 253 asukkaan (2008) nukkumalähiö Kanadassa, Albertan provinssissa, Wood Buffalon kunnassa. Gregoire Lake Estates sijaitsee Highway 881 maantien varrella, noin 7 kilometriä itään Highway 63 tieltä ja noin 25 kilometriä Fort McMurraysta. Alueen asukkaiden tärkein työllistäjät ovat öljyhiekkaa louhivat öljy-yhtiöt, jotka työllistävät noin 30 prosenttia alueen asukkaista. "Gregoire Lake Provincial Park" luonnonpuisto sijaitse asuinalueen pohjoispuolella. Arvioiden mukaan alueen västö kasvaisi 362 asukkaaseen vuoteen 2030 mennessä. Nykyisin alueella on 84 asuintaloa ja väestön kasvaessa alueelle tarvittaisiin rakentaan 29 uutta asuntoa, mutta tällä hetkellä alue on täyteen rakennettu. Yhtenä vaihtoehtona on kaavailtu tonttien puolittamista, mutta päätöstä asiasta ei ole vielä tehty (huhtikuu 2008).


title: Viinakortti (kirja)

text: Viinakortti on Sami Hilvon esikoisromaani vuodelta 2010. Sen on kustantanut Tammi.


title: Viinakortti (kirja)

text: Hilvon teos on kahdesta näkökulmasta, isoisän ja pojanpojan, kerrottu kuvaus kahden miehen sodan aikana syntyneestä rakkaudesta. Suku vaikenee vaikeaksi koetusta asiasta. Urhon pojanpojalle Mikaelille isoisän ja tämän rakastetun Toivon menneisyys valkenee isoäidin hautajaisissa. Mikael huomaa jakavansa isoisän kanssa muutakin kuin isoisän virkapaidan taskusta löytyneen viinakortin, ja vähä vähältä isoisä ja pojanpoika alkavat näyttäytyä kuin identtisiltä kaksosilta, mutta siihen väliin jäävä sukupolvi kenties kieltää itsensä. Isoisä rakensi kulissit, meni naimisiin, ehkä jo nimismiehen virkansa vuoksi. Pojanpoika ei tarvitse kulisseja, vaikka aivan ristiriidaton ei hänkään ole: hän tarvitsee isoisän konjakin tuomaa lohtua päivästä, viikosta toiseen, tehdessään terapeuttista matkaa syntymäänsäkin kauemmaksi menneisyyteen ja erityisesti isoisänsä vaiheisiin.


title: Viinakortti (kirja)

text: Motossa, jonka Hilvo on teokseen poiminut Erik Lindgrenin "Kasvitarhakirjasta" vuodelta 1903, sanotaan muun muassa: ” ...emme saa koskaan pakottaa puuta muodostumaan vastoin sen omaa taipumusta...”


title: Viinakortti (kirja)

text: Teos pohjautuu paljolti Kansallisarkistossa säilytettäviin sotapäiväkirjoihin ja kahden rintamasotilaan väliseen kirjeenvaihtoon, joiden pohjalta kirjan päiväkirjanomaiset jaksot on hienosti rakennettu.


title: Viinakortti (kirja)

text: Antti Majanderin mukaan Hilvo kuvaa karskejakin yksityiskohtia mutta oikeassa suhteessa. Kriitikon mukaan "Viinakortti" on hieno romaani. Toinen kriitikko on varovaisempi sanoissaan: ”Ehkä vähempikin olisi riittänyt.”


title: Viinakortti (kirja)

text: "Keskisuomalaisen" Pertti Ehrnroothin mukaan teos tarjoaa merkittäviä lupauksia kirjailijan tulevasta urasta.


title: Viinakortti (kirja)

text: Hilvo on kirjoittanut kielellisesti hyvin tarkkaa tekstiä, jolla hän on tavoitellut ja myös saavuttanut tavoittelemaansa herkkyyttä, kunnioitusta ja haavoittuvuutta. Teos on ehjä ja hallittu, muoto ja sisältö istuvat yhteen kuin hansikas käteen.


title: Reijo Alakoski

text: Reijo Alakoski (s. 22. toukokuuta 1956 Reisjärvi) on toiminut Suomen Maastohiihto ry:n ensimmäinen puheenjohtaja. Hänet valittiin tehtävään Kokkolassa vuonna 2009. Alakoski on toiminut pitkään Suomen Hiihtoliiton eri luottamustehtävissä muun muassa liittovaltuustossa, maastohiihtovaliokunnassa ja maastohiihdon talousryhmässä 2011 alkaen Johtokunnassa


title: Suomen Maastohiihto

text: Suomen Maastohiihto ry on Suomen Hiihtoliittoon kuuluva lajiyhdistys. Yhdistyksen perusti 12 Suomen Hiihtoliiton piirijärjestöä 8.5.2009 Jyväskylässä. Sen ensimmäinen puheenjohtaja oli Reijo Alakoski. Nykyinen puheenjohtaja on Markku Haapasalmi.


title: Suomen Maastohiihto

text: Seitsemän piirijärjestöä jäi perustamisen yhteydessä ulkopuolelle, koska koki epäselväksi yhdistyksen tarpeellisuuden.


title: Suomen Maastohiihto

text: Muut Suomen Hiihtoliiton lajiyhdistykset ovat Ski Sport Finland (alppihiihto ja freestyle) ja Finnjumping (mäkihyppy ja yhdistetty)


title: Suoma

text: Suoma on suomalainen naisen etunimi, joka on tullut käyttöön 1800-luvulla. Suoman nimipäivä on 8. huhtikuuta. Nimen keksijänä pidetään Antero Wareliusta, joka antoi sen vuonna 1849 syntyneelle tyttärelleen, jota hän piti ”Jumalan suomana lahjana”. Väestörekisterikeskuksen mukaan huhtikuuhun 2017 mennessä 5 292 suomalaista naista ja alle kymmenen miestä oli saanut nimen Suoma.


title: Suometar (nimi)

text: Suometar on suomalainen naisen etunimi, joka varsinaisesti tarkoittaa suomalaista naista. Nimenä se on tullut käyttöön virolaisen Salme-kansanrunon vaikutuksesta, jonka Elias Lönnrot 1830-luvulla suomensi nimellä "Suomettaren kosijat". Vuonna 1847 nimi Suometar tuli käyttöön myös tuolloin perustetun suomenkielisen sanomalehden nimenä, joka oli myöhemmän Uuden Suomen edeltäjä.


title: Suometar (nimi)

text: Suomettaren nimipäivä on 8. huhtikuuta, joka on myös Suoman nimipäivä. Nimipäivästä huolimatta Suometar on jäänyt todella harvinaiseksi etunimeksi: 1900-luvun alusta vuoden 2009 loppuun mennessä Suomessa on "Väestörekisterikeskuksen" mukaan 159 henkilöä saanut nimen Suometar. Ensimmäiseksi etunimeksi sitä ei ole annettu kenellekään ainakaan vuoden 1965 jälkeen.


title: Florestan I

text: Florestan I (10. lokakuuta 1785 Pariisi – 20. kesäkuuta 1856) oli Monacon kahdeksas ruhtinas 2. lokakuuta 1841 – 20. kesäkuuta 1856. Hänen koko nimensä on Tancrède Florestan Roger Louis Grimaldi. Florestan oli Honoré IV:n ja Louise d'Aumont Mazarinin toinen poika ja hän nousi valtaistuimelle veljensä, Honoré V:n kuoleman jälkeen.


title: Florestan I

text: Florestan ei ollut valmis ottamaan ruhtinaan asemaa. Hän oli ollut aikaisemmin näyttelijänä pariisilaisessa teatterissa, Théâtre de l'Ambigu-Comiquessa, eikä hänellä ollut kokemusta eikä koulutusta johtaa ruhtinaskuntaa. Todellinen valta olikin hänen vaimollaan, näyttelijä Maria Caroline Gibert de Lametzilla. Pariskunta oli vihitty 27. marraskuuta 1816.


title: Florestan I

text: Monaco oli vaikeassa taloudellisessa tilanteessa, joka johtui Wienin kongressin määräyksestä siirtää Monaco Ranskan alaisuudesta Sardinian kuningaskunnan protektoraatiksi, ja tämä aiheutti poliittisia levottomuuksia ja jännitteitä kansan keskuudessa. Yritellessään rauhoitella levottomuuksia ruhtinaspari yritti tehdä demokraattisia uudistuksia tarjoamalla kahta eri perustuslakia, mutta niitä ei hyväksytty. Erityisesti Mentonin kaupungin väestö oli kaikkia uudistuksia vastaan. Uudistusyritysten epäonnistuttua Florestan I ilmoitti olevansa valmis luopumaan vallasta poikansa Kaarle III:n hyväksi.


title: Florestan I

text: Tämä tapahtui kuitenkin liian myöhään – vuoden 1848 tapahtumien innoittamana Mentonin ja Roquebrunen kaupungit nousivat kapinaan ja julistivat olevansa riippumattomia Monacosta. Kaupunkien väestö olisi halunnut, että kaupungit liitettäisiin suoraan Sardinian kuningaskuntaan. Näin ei tapahtunut, vaan kaupungeissa vallitsi poliittinen epävarmuus, kunnes Kaarle III luovutti ne Ranskalle 1861.


title: Florestan I

text: Florestanin ponnistuksista huolimatta hänen kuollessaan 1856 Monacolla oli hyvin heikot tulevaisuudennäkymät ja pienen ruhtinaskunnan taloudellinen tilanne oli hyvin heikko.


title: Florestan I

text: Florestan I ja Maria Gibert de Lametz saivat kaksi lasta, joista poika Prinssi Kaarle III (1818-1889) oli seuraava Monacon ruhtinas ja tytär Florestine Gabrielle Antoinette Grimaldi (22. lokakuuta 1833 Fontenay – 24. huhtikuuta 1897 Stuttgart) avioitui Urachin herttuan Wilhelmin kanssa 15. helmikuuta 1863. Heidän poikansa, myös Wilhelm, tavoitteli myöhemmin Monacon kruunua. Hän oli myös muutaman kuukauden ajan Liettuan kuningas Mindaugas II.


title: Tsegay Kebede

text: Tsegay Kebede (s. 15. tammikuuta 1987) on etiopialainen maratoonari.


title: Tsegay Kebede

text: Kebede voitti Pariisin maratonin 6. huhtikuuta 2008 ennätysajallaan 2.06.40. Myöhemmin samana vuonna hän voitti olympiapronssia Pekingin olympialaisissa. Kebede voitti Fukuokan maratonin 7. joulukuuta uudella ennätyksellään 2.06.10. Seuraavana vuonna Kebede juoksi toiseksi Lontoon maratonilla 26. huhtikuuta ajalla 2.05.20. Berliinin MM-kisoissa hän voitti MM-pronssia ja vuoden lopussa hän voitti Fukuokan maratonin. Voittoaika 2.05.18 oli Kebeden henkilökohtainen ennätys sekä kaikkien aikojen paras Japanissa juostu aika.


title: Tsegay Kebede

text: Kebede voitti 2010 Lontoon maratonin ajalla 2.05.19 ja sijoittui toiseksi Chicagon maratonilla. Seuraavana vuonna hän oli viides Lontoon ja kolmas New Yorkin maratonilla. Vuonna 2012 hän oli kolmas Lontoon maratonilla ja voitti Chicagon maratonin ennätyksellään ja reittiennätyksellä 2.04.38. Vuonna 2013 Kebede voitti Lontoon maratonin, sijoittui neljänneksi Moskovan MM-kilpailuissa ja toiseksi New Yorkin maratonilla.


title: Tsegay Kebede

text: World Marathon Majors -kilpailusarjan Kebede voitti kaudella 2012–2013 ja sijoittui toiseksi kausilla 2009–2010 ja 2011–2012.


title: Peppi

text: Peppi on suomalainen naisen etunimi. Nimi on mahdollisesti syntynyt alkujaan Filippa-nimen muunnoksena, mutta viime vuosikymmeninä se on yleistynyt ennen kaikkea Astrid Lindgrenin Peppi Pitkätossu -kirjojen ja niihin perustuvan televisiosarjan vaikutuksesta.


title: Peppi

text: Vuoden 2015 loppuun mennessä Suomessa on "Väestörekisterikeskuksen" tietojen mukaan noin 2 796 henkilöä saanut nimen Peppi. Heistä suurin osa on syntynyt 2000-luvulla. Almanakkaan nimi lisättiin vuonna 2010, ja Pepin nimipäivä on 1. huhtikuuta.


title: Richard Buck

text: Richard Thomas Buck (s. 14. marraskuuta 1986) on brittiläinen 400 metrin juoksija.


title: Richard Buck

text: Buck kuului Britannian joukkueeseen, joka voitti alle 20-vuotiaiden Euroopan-mestaruuden 4 × 400 metrin viestissä Kaunasissa 2005. Vuonna 2008 hän selviytyi välieriin Valencian sisäratojen MM-kilpailuiden 400 metrillä. Torinon sisäratojen EM-kilpailuissa 2009 hän oli viides 400 metrillä ajalla 46,93, minkä lisäksi hän voitti hopeaa 4 × 400 metrin viestissä ajalla 3.07,04 yhdessä Nick Leaveyn, Nigel Levinen ja Philip Taylorin kanssa. Dohan sisäratojen MM-kilpailuissa 2010 hän karsiutui loppukilpailusta 400 metrillä, mutta voitti pronssia 4 × 400 metrin viestissä ajalla 3.07,52 yhdessä Conrad Williamsin, Nigel Levinen ja Christopher Clarken kanssa. Barcelonan EM-kilpailuissa hän juoksi 4 × 400 metrin viestin alkuerissä, ja sai hopeamitalin kun Britannian joukkue oli loppukilpailussa eri kokoonpanolla toinen. Pariisin EM-hallikisoissa 2011 hän sai hopeaa 4 × 400 metrin viestissä ja pronssia 400 metrillä. Istanbulin sisäratojen MM-kilpailuissa 2012 hän karsiutui 400 metrin välierissä, mutta voitti hopeaa 4 × 400 metrin viestissä. Helsingin EM-kilpailuissa 2012 hän sijoittui 400 metrillä viidenneksi ja juoksi Britannian hopeajoukkueessa 4 × 400 metrin viestissä. Göteborgin sisäratojen EM-kilpailuissa 2013 hän kuului Britannian kultajoukkueeseen 4 × 400 metrin viestissä. Sopotin MM-hallikilpailuissa 2014 hänet hylättiin 400 metrin alkueräjuoksussa.


title: Richard Buck

text: Hänen ennätyksensä 400 metrillä on 2. kesäkuuta 2012 Genevessä juostu 45,61. Sisäradoilla hän on juossut 45,88, 18. helmikuuta 2012 Birminghamissa. Lisäksi hän on juossut 200 metriä aikaan 21,32 (7. heinäkuuta 2013 La Chaux-de-Fonds'ssa) sekä 300 metriä ulkoradoilla 33,25 Rietissä 8. syyskuuta 2013 ja sisäradoilla aikaan 33,96 (10. joulukuuta 2005 Sheffieldissä).


title: Honoré V

text: Honoré V (13. tai 14. toukokuuta 1778 Pariisi – 2. lokakuuta 1841) oli seitsemäs Monacon ruhtinas. Honoré V, koko nimeltään Honoré Gabriel Grimaldi, oli ruhtinas Honoré IV:n ja Louise Felicite Victoire d'Aumontin vanhin poika. Koska hän kuoli naimattomana ja ilman perillisiä, häntä seurasi valtatistuimella hänen veljensä Florestan I.


title: Nigel Levine

text: Nigel Levine (s. 30. huhtikuuta 1989) on brittiläinen 400 metrin juoksija.


title: Nigel Levine

text: Hän kuului Britannian joukkueeseen, joka saavutti 4 × 400 metrin viestissä alle 20-vuotiaiden EM-kultaa Hengelossa 2007 ja MM-hopeaa Bydgoszczissa 2008. Torinon sisäratojen EM-kilpailuissa 2009 hän voitti hopeaa 4 × 400 metrin viestissä ajalla 3.07,04 yhdessä Richard Buckin, Nick Leaveyn ja Philip Taylorin kanssa. Alle 23-vuotiaiden EM-kilpailuissa Kaunasissa 2009 hän sijoittui toiseksi 400 metrillä. Dohan sisäratojen MM-kilpailuissa 2010 hän voitti pronssia 4 × 400 metrin viestissä ajalla 3.07,52 yhdessä Conrad Williamsin, Christopher Clarken ja Richard Buckin kanssa.


title: Nigel Levine

text: Pariisin EM-hallikisoissa 2011 Levine juoksi avausosuuden Britannian hopeajoukkueessa 4 × 400 metrin viestissä. 400 metrillä hän karsiutui välierissä. Alle 23-vuotiaiden EM-kilpailuissa Ostravassa 2011 hän voitti kultaa sekä 400 metrin juoksussa että 4 × 400 metrin viestissä. Istanbulin sisäratojen MM-kilpailuissa 2012 hän karsiutui 400 metrin välierissä, mutta voitti hopeaa 4 × 400 metrin viestissä. Helsingin EM-kilpailuissa 2012 hän juoksi avausosuuden Britannian hopeajoukkueessa 4 × 400 metrin viestissä. Lontoon olympialaisissa 2012 hän karsiutui 400 metrin välierissä ja juoksi alkuerissä Britannian viestijoukkueessa, joka oli loppukilpailussa neljäs.


title: Nigel Levine

text: Göteborgin EM-hallikilpailuissa 2013 Levine voitti kultaa 4 × 400 metrin viestissä ja sijoittui toiseksi 400 metrillä. Moskovan MM-kilpailuissa 2013 hän karsiutui 400 metrin välierissä ja kuului neljänneksi sijoittuneeseen Britannian viestijoukkueeseen. Sopotin MM-hallikilpailuissa 2014 hän sai viestissä hopeaa ja karsiutui 400 metrin välierissä.


title: Nigel Levine

text: Hänen ennätyksensä 400 metrillä on 7. kesäkuuta 2012 Oslossa juostu 45,11 s. Sisäradoilla hänen ennätyksensä on 18. helmikuuta 2012 Birminghamissa juostu 45,71 s.


title: Nigel Levine

text: Levine on lehtitietojen mukaan jäänyt kiinni dopingista käytettyään klenbuterolia, jota on alkujaan käytetty astmalääkkeenä. Nykyisin klenbuterolia käytetään myös urheilijoiden suorituskyvyn parantamiseen.


title: Stefan Klos

text: Stefan Klos (s. 16. elokuuta 1971 Dortmund) on entinen saksalainen jalkapallomaalivahti. Hän edusti urallaan Rangersia ja Borussia Dortmundia, jossa hän voitti Mestarien liigan 1997. Vuodesta 2013 lähtien Klos on toiminut Borussia Dortmundin taustayhdistyksen tilintarkastajana.


title: Stefan Klos

text: Klosin ura alkoi TuS Eving-Lindenhorstin juniorijoukkueessa, josta hän siirtyi 1988 Eintracht Dortmundin alle 19-vuotiaiden joukkueeseen. Eintrachista Klos siirtyi kesällä 1990 Bundesliigan Borussia Dortmundiin, jossa hän debytoi aikuisten tasolla kaudella 1990–91. Klos pelasi Dortmundissa vuoteen 1998 asti. Hän voitti seuran riveissä kaksi Bundesliigan mestaruutta ja Mestarien liigan 1997 sekä pelasi UEFA Cupin finaalissa 1993.


title: Stefan Klos

text:
Joulukuussa 1998 Klos siirtyi skotlantilaiseen Glasgow Rangersiin. Hänet nimitettiin seuran kapteeniksi heinäkuussa 2004. Klos kärsi uransa loppupuolella vaikeista loukkaantumisista ja hän lopetti kesällä 2007 pelattuaan Rangersissa yli kahdeksan vuotta.
Hän voitti Rangersissa neljästi mestaruuden, neljästi cupin ja kahdesti liigacupin. Klos valittiin uransa päätyttyä Rangersin Hall of Fameen.


title: Stefan Klos

text: Menestyksekkäästä urastaan huolimatta Klos ei pelannut kertaakaan Saksan maajoukkueessa.


title: Honoré IV

text: Honoré IV (17. toukokuuta 1758 Monaco – 16. helmikuuta 1819 Pariisi) oli kuudes Monacon ruhtinas 12. maaliskuuta 1795 – 16. helmikuuta 1819. Hän oli Honoré III:n ja Maria-Caterina di Brignole-Salen ainoa poika. Vallankumouksen jäljiltä Monaco oli ollut Ranskan hallinnassa vuodesta 1793. Napoleonin kukistumisen jälkeen, Wienin kongressin päätöksellä hän otti Monacon hallintaansa 1814. Samalla Monacosta tehtiin Sardinian kuningaskunnan protektoraatti.


title: Honoré IV

text: Honoré IV meni naimisiin Louise Félicité Victoire d'Aumont Mazarinin kanssa Pariisissa 15. heinäkuuta 1777. Pariskunta erosi vuonna 1798. Heillä oli kaksi poikaa, Monacon ruhtinaat Honoré V (1778 - 1841) ja Florestan I (1785 - 1856)


title: Stephanie Beckert

text: Stephanie Beckert (s. 30. toukokuuta 1988) on saksalainen pikaluistelija, joukkuetakaa-ajon olympiavoittaja. Hän edustaa Eissportclub Erfurt -seuraa ja häntä valmentaa Stephan Gneubel.


title: Stephanie Beckert

text: Beckert sai pronssia junioreiden MM-kilpailujen joukkuekilpailussa Seinäjoella 2005. Richmondin matkakohtaisissa MM-kilpailuissa 2009 hän oli neljäs 5 000 metrillä ja kahdeksas 3 000 metrillä. Vancouverin olympialaisissa 2010 hän sai Martina Sáblíkován jälkeen hopeaa 3 000 metrillä ajalla 4.04,62 ja 5 000 metrillä ajalla 6.51,39. Joukkuetakaa-ajossa hän kuului Saksan kultajoukkueeseen. Matkakohtaisissa MM-kilpailuissa 2011 hän saavutti hopeaa 5 000 metrillä sekä pronssia 3 000 metrillä ja joukkuetakaa-ajossa. Heerenveenin MM-kilpailuissa 2012 hän sijoittui toiseksi 3 000 ja 5 000 metrillä. Sotšin MM-kilpailuissa 2013 hän oli 5 000 metrillä viides ja 3 000 metrillä seitsemäs. Sotšin olympialaisissa 2014 hän sijoittui 5 000 metrillä kahdeksanneksi.


title: Stephanie Beckert

text: Beckert on voittanut viisi maailmancupin osakilpailua (25.2.2014 mennessä). Hän sijoittui yhdistetyssä 3 000 ja 5 000 metrin cupissa toiseksi kausilla 2009–2010, 2010–2011 ja 2011–2012.


title: Muumi ja punainen pyrstötähti

text: Muumi ja punainen pyrstötähti () on vuonna 2010 valmistunut, Suomessa tuotettu nukkeanimaatioelokuva, joka perustuu Tove Janssonin vuonna 1946 julkaistuun kirjaan "Muumipeikko ja pyrstötähti". "Muumi ja punainen pyrstötähti" on järjestyksessä toinen "Muumien maailman" pohjalta tehty elokuva. Se on myös ensimmäinen Pohjoismaissa tehty kokopitkä kolmiulotteinen elokuva.


title: Muumi ja punainen pyrstötähti

text:
Käsikirjoitus perustuu Tove Janssonin muumikirjaan "Muumipeikko ja pyrstötähti". Alkuperäistä nukkeanimaatiota valmistettaessa hän oli itse taiteellisesti mukana.
Eräänä päivänä Muumipeikko huomaa koko Muumilaakson joutuneen harmaan pölyn peittoon. Piisamirotta julistaa, että mitä tahansa voi tapahtua, jos maailmanloppu tipahtaa taivaalta. Muumipapan avulla Muumipeikko rakentaa lautan ja lähtee ystäviensä kanssa jännittävälle matkalle Yksinäisten vuorten tähtitorniin kysymään asiasta. Professorit varmasti osaavat kertoa mikä oikein on tämä uhka avaruudesta.


title: Muumi ja punainen pyrstötähti

text: Lauttamatka muuttuukin suureksi seikkailuksi, kun villi joki heittää kolmikon maan uumeniin. Matkan varrella Muumipeikko, Nipsu ja Nuuskamuikkunen kohtaavat monia vaikeuksia, mutta tapaavat myös uusia ja vanhoja ystäviä. Kun he pääsevät observatorioon, professorit ilmoittavat pelottavan pyrstötähden kohtaavan maan neljän päivän, neljän tunnin ja 44 sekunnin kuluttua. Tai ehkä neljä sekuntia myöhemmin.


title: Muumi ja punainen pyrstötähti

text:
Muumipeikon pitää palata ystäviensä kanssa kotiin niin nopeasti kuin mahdollista - ja selviytyä odottamattomista ja oudoista olennoista ja vaaroista matkalla. Matka on kuitenkin pitkä ja hankala - pyrstötähti tuo lähestyessään mukanaan katastrofeja: meri on hävinnyt, jättimäinen mustekala yllättää heidät, ja pyörremyrsky vie heidät kaikki mukaansa. Viimein Muumitalo on jo näkyvissä - mutta he saavat kuulla vielä yhden pelottavan yksityiskohdan: pyrstötähti tulee iskeytymään heidän keittiöpuutarhaansa.
Islantilaiset Björk ja Sjón ovat säveltäneet kappaleen "The Comet Song" elokuvaan. Molemmat taiteilijat
ovat suuria Muumi-faneja. Filmkompaniet kehuu Björkin otetta tuoreeksi ja omaperäiseksi ja kertoo sen tuovan aivan oman musiikillisen ulottuvuuden kerrontaan.


title: Muumi ja punainen pyrstötähti

text: Elokuvan animaatio on uudelleenkäsiteltyä materiaalia vuosina 1977–1982 Puolassa tehdystä "Muumien maailma" -televisiosarjasta. Sarjan syvyysvaikutelma luotiin maalaamalla taustat ja etualat erillisille lasilevyille, joiden välissä nukkehahmot liikkuvat. Hahmot tehtiin puolipyöreiksi niin, että ne olivat puolikkaita edestä ja takaa, vasemmalta ja oikealta. "Muumi ja punainen pyrstötähti" -elokuvaa varten suomalainen Stereoscape-yhtiö mallinsi "Muumien maailman" kuvamateriaalin pohjalta 3D-grafiikkaa.


title: Muumi ja punainen pyrstötähti

text: "Muumi ja punainen pyrstötähti" julkaistiin kansainvälisesti Cannesin elokuvafestivaaleilla toukokuussa 2010. Suomessa Muumit nähtiin valkokankaalla elokuussa 2010. Elokuva julkaistiin kymmenillä eri kielillä ja sitä levitettiin kansainvälisesti.


title: Muumi ja punainen pyrstötähti

text: Elokuva herätti maailmalla suurta kiinnostusta. Tuottaja Tom Carpelanin mukaan muumit ollaan ottamassa laajaan elokuvateatterilevitykseen muun muassa Isossa-Britanniassa, jonne on yleensä hyvin vaikea myydä animaatioita. Muista 3D-elokuvista poiketen "Muumi ja punainen pyrstötähti" sopii myös pienille lapsille.


title: Muumi ja punainen pyrstötähti

text: Episodi-lehdessä viisi kriitikkoa antoi elokuvalle pisteitä keskiarvona 3,00.


title: Denis Aleksejev

text: Denis Sergejevitš Aleksejev (, s. 26. joulukuuta 1987) on venäläinen 400 metrin juoksija.


title: Denis Aleksejev

text: Aleksejev voitti vuonna 2007 alle 23-vuotiaiden EM-kultaa 400 metrillä ajalla 45,69 sekä 4 × 400 metrin viestijuoksussa. Seuraavana vuonna hän karsiutui Valencian sisäratojen MM-kisoissa 400 metrin välierissä. Vuonna 2009 Aleksejev juoksi viidenneksi Euroopan-joukkuemestaruuskisoissa ja 2010 karsiutui Dohan sisäratojen MM-kisoissa välierissä. Venäjän 4 × 400 metrin viestijoukkueessa Aleksejev on sijoittunut olympialaisissa viidenneksi Lontoossa 2012, MM-kilpailuissa neljänneksi 2011, viidenneksi 2007 ja kahdeksanneksi 2015, sisäratojen MM-kilpailuissa kuudenneksi 2008 ja sisäratojen EM-kilpailuissa neljänneksi 2011 ja viidenneksi 2009.


title: Denis Aleksejev

text: Kesäkuussa 2013 Aleksejev jäi kiinni dopingin käytöstä ja sai kahden vuoden kilpailukiellon, joka päättyi 3. heinäkuuta 2015. Pekingin olympialaisissa Aleksejev karsiutui 400 metrin henkilökohtaisessa kilpailussa alkuerissä, ja oli mukana Venäjän joukkueessa, joka sijoittui 4 × 400 metrin viestijuoksussa kolmanneksi. Vuonna 2016 sekä Aleksejevin että koko viestijoukkueen suoritukset hylättiin, kun Aleksejevin Pekingissä antama dopingnäyte tutkittiin uudelleen ja siitä paljastui dehydrokloorimetyylitestosteronin käyttö.


title: Honoré III

text: Honoré III, koko nimeltään Honoré Camille Léonor de Goyon de Matignon, (10. marraskuuta 1720 – 21. maaliskuuta 1795) oli Monacon ruhtinas lähes kuusikymmentä vuotta vuosina 1733-1793. Hän oli Jaakko I:n ja Luisa Ippolita de Monacon vanhin aikuisikään elänyt poika. Hänen veljensä, Antoine, oli kuollut jo puolivuotiaana.


title: Honoré III

text:
Honoré muutti 20. toukokuuta 1732 isänsä luo Hôtel Matignoniin (nykyiseen Ranskan pääministerin virka-asuntoon) Pariisiin ja pysyi siellä vaikka hänet julistettiin 1733 Monacon ruhtinaaksi. Yhteydenpitäjänä ja Monacon eräänlaisena sijaishallitsijana toimi 1732–1784 Antoine Grimaldi, ruhtinas Antoine I:n ja tanssija Élisabeth Dufortin poika. Tilanne pysyi samanlaisena Antoinen kuolemaan 1784 asti. Tällöin Honoré III oli jo 64-vuotias.
Kansalliskokous otti vallan Monacossa 19. tammikuuta 1793 ja Monacosta tuli osa Ranskaa 24. helmikuuta 1793.


title: Honoré III

text: Vaikka Honoré oli liberaali hallitsija ja avoin vallankumouksellisille aatteille, hänet vangittiin 20. syyskuuta 1793. Kun hänet vapautettiin vuotta myöhemmin, hän oli henkisesti raunioina ja hänen omaisuutensa oli otettu haltuun.


title: Honoré III

text: Honoré meni naimisiin Maria-Caterina di Brignole-Salen (k. 1813) kanssa vuonna 1751. He saivat sai kaksi lasta, tulevan ruhtinaan Honoré IV:n, ja Joseph Grimaldin (10. syyskuuta 1763 - 28. kesäkuuta 1816). Pariskunta erosi vuonna 1770, ja Marie-Catherine avioitui prinssi de Condén kanssa vuonna 1798.


title: Fladen Ground

text: Fladen Ground on Pohjanmereen kuuluva merialue Skotlannin ja Norjan välimailla, noin 160 kilometriä koilliseen Aberdeenistä. Luoteesta Fair Islen ja Shetlandsaarten välistä tulevat merivirrat saavat aikaan sen reuna-alueille heikon, vastapäivään kiertävän pyörteen, joka myötäilee merenpohjan pinnanmuotoja. Kesäkuukausina Fladen Groundin vedessä tapahtuu kerrostumista, jonka vuoksi alusvesi on pysyvästi kylmää (+6…+8 ºC) sen syvissä keskiosissa. Vesi on alueella 100‒150 metriä syvää, ja pääosin liejuiseen merenpohjaan sedimentoituu hitaasti ainesta ympäröiviltä merialueilta. Dominoivia pohjaeläimiä ovat monisukasmadot, mutta myös simpukat ja äyriäiset ovat yleisiä.


title: Fladen Ground

text: Fladen Groundin alueella harjoitetaan öljyn- ja kaasunporausta sekä kalastusta. Skotlantilaiset alukset pyytävät alueelta vähärasvaisia kalalajeja ja keisarihummereita, tanskalaiset ja englantilaiset puolestaan pohjankatkarapua.


title: Vauvojen värikylpy

text: Vauvojen värikylpy on vauvaperheille suunnattu värin kokemuksellisuutta ja elämyksellisyyttä korostava kuvataidetoiminnan muoto ja rekisteröity tavaramerkki. Työpajan toiminta perustuu Värikylpy-metodiin. Vauvojen värikylpy ja Värikylpy-metodi on kehitetty Porin lastenkulttuurikeskus - Satakunnan lastenkulttuuriverkostossa.


title: Vauvojen värikylpy

text: Vauvojen värikylpy -toimintamallin lähtökohdat ovat perheiden taide- ja kulttuuriharrastusten tukeminen, vauvaikäisten lasten vanhemmille suunnatun yhteistyöverkoston laajentaminen ja uusien toimintamuotojen tuottaminen. Lapsilähtöinen työskentely tukee varhaista vuorovaikutusta. Taidemuseoympäristössä järjestettävässä Vauvojen värikylpy -toiminnassa on keskeistä tutustua värien maailman ohella taidemuseon näyttelyihin sekä tehdä taidemuseo helposti lähestyttäväksi ja avoimeksi myös vauvaperheille. Työpajat etenevät värien tarkastelusta ja erilaisten materiaalien tunnustelusta itse tuotettuun jälkeen.


title: Vauvojen värikylpy

text: Värikylpy-metodin lähtökohta on visuaalisessa ilottelussa ja aistien käyttöön innostamisessa. Metodin keskeiset periaatteet ovat värien moniaistinen kokemuksellisuus ja elämyksellisyys, vuorovaikutuksellinen työskentely ja hetkessä oleminen. Värikylpy-metodia on mahdollista soveltaa eri-ikäisille ja erilaisiin toimintaympäristöihin.


title: Vauvojen värikylpy

text: Vauvojen värikylpy -toiminta sai alkunsa loppuvuodesta 2003, jolloin Porin lastenkulttuurikeskus - Satakunnan lastenkulttuuriverkosto käynnisti yhteistyössä Porin taidemuseon kanssa Vauvojen värikylpy -nimisen maalaustyöpajan alle 1-vuotiaille vauvoille ja heidän perheilleen. Vauvojen värikylpy ja Värikylpy-metodi ovat Porin lastenkulttuurikeskus - Satakunnan lastenkulttuuriverkoston toiminnanjohtaja Päivi Setälän yhdessä työpajaohjaajien kanssa kehittämiä.


title: Vauvojen värikylpy

text: Porin lastenkulttuurikeskuksen kautta Vauvojen värikylpy -toiminta on levinnyt Suomessa ja kansainvälisesti.


title: Vauvojen värikylpy

text: Värikylpy-työpajoja voi ohjata Porin lastenkulttuurikeskuksen Vauvojen värikylpy -täydennyskoulutuksen käynyt henkilö ja jolla on tarkoitukseen sopiva ammatillinen pohjakoulutus. Porin lastenkulttuurikeskus on järjestänyt valtakunnallista Vauvojen värikylpy -täydennyskoulutusta vuodesta 2006. Koulutus on suunnattu henkilöille, joilla on tarkoitukseen sopiva ammatillinen pohjakoulutus. Koulutuksen myötä Vauvojen värikylpy -työpajatoiminta on laajentunut valtakunnallisesti muun muassa taidemuseoiden, Taikalamppu-lastenkulttuurikeskusten tai kuvataidekoulujen yhteyksissä. Porin lastenkulttuurikeskus järjestää myös muuta Vauvojen värikylpy -koulutusta, luennoin ja demo-työpajoin.


title: Doylestown (Pennsylvania)

text: Doylestown on kunta ("borough") Bucksin piirikunnassa, Pennsylvaniassa, hieman yli neljänkymmenen kilometrin päässä Philadelphiasta pohjoiseen.


title: Doylestown (Pennsylvania)

text: Doylestownissa sijaitsee kolme Henry Chapman Mercerin suunnittelemaa ja rakentamaa rakennusta, The Mercer Museum, The Bucks County Historical Society ja Fonthill.


title: Doylestown (Pennsylvania)

text: Doylestownissa sijaitsee myös historiallinen rakennus The Fountain House.


title: Doylestown (Pennsylvania)

text: Doylestownista kulkee SEPTAn R5-linja Philadelphiaan. Doylestownin asema on kyseisen linjan viimeinen pysäkki.


title: Doylestown (Pennsylvania)

text: Doylestownissa sijaitseva lentokenttä on pääasiassa yksityiselle liikenteelle. Lentokenttä sijaitsee noin 4,8 km päässä kaupungin keskustasta.


title: Barnes Wallis

text: Sir Barnes Neville Wallis (s. 26. syyskuuta 1887 – k. 30. lokakuuta 1979) oli englantilainen ilmailu-insinööri ja suunnittelija.


title: Barnes Wallis

text: Hänen tunnetuimmat keksintönsä ovat padonmurtoon käytetyt pudotettavat miinat ja Tallboy sekä Grand Slam (pommi) - raskaat erikoispommit.


title: Barnes Wallis

text: Toisen maailmansodan aikainen RAF:n pommikone Vickers Wellington ja sen seuraaja Vickers Warwick ovat Wallisin suunnittelemia.


title: Barnes Wallis

text: Kuninkaallinen Keksijöiden Palkitsemislautakunta myönsi Wallisille 10 000. punnan palkinnon sodanaikaisesta työstä. Hän muodosti palkinnosta rahaston RAF:n kaatuneilta jääneiden orpojen kasvatuksen hyväksi.


title: Paljastavat valheet

text:
Paljastavat valheet ("Lie to Me") on yhdysvaltalainen televisiosarja, jonka ensiesitys oli FOX-televisiokanavalla 21. tammikuuta 2009. Suomessa sarjan ensiesitys oli MTV3-kanavalla kevään 2010 aikana. FOX peruutti sarjan 10. toukokuuta 2011.
Sarjassa tohtori Cal Lightman (Tim Roth) kollegoineen The Lightman Group -yrityksessä vastaanottaa työtehtäviä asiakkailtaan (yleensä viranomaistaholta), jotka haluavat tietää, valehteleeko joku ja jos valehtelee, niin miksi. He saavat tuloksensa sovelletulla psykologialla: tutkimalla mikroilmeitä ja elekieltä, jotka paljastavat, mitä ihmiset todella ajattelevat ja tuntevat. Sarjassa verrataan monesti kohdehenkilön ilmeitä valokuviin tunnetuista julkisuuden henkilöistä, jotka ilmaisevat kasvoillaan tai ruumiillaan eri tunteita.


title: Paljastavat valheet

text: Sarjan alkumusiikki on yhdysvaltalaisen Ryan Starin kappale ”Brand New Day”.


title: Paljastavat valheet

text: Tohtori Cal Lightman on maailman johtavia valheenpaljastusasiantuntijoita. Hän tutkii kasvojen ilmeitä, elekieltä, ääntä ja sanavalintoja saadakseen selville, valehtelevatko ihmiset. Lightman pystyy havainnoimaan ihmisten kasvoilta mikroilmeitä. Hänen taitonsa ovat sekä siunaus, että kirous, sillä hän huomaa ystävien ja sukulaisten petokset samalla tehokkuudella kuin rikollisten ja tuntemattomien epärehellisyyden.


title: Paljastavat valheet

text: Tohtori Gillian Foster on lahjakas psykologi ja tohtori Lightmanin tutkimuskumppani. Hänen erikoisaluettaan ovat äänenkäyttö, sanavalinnat sekä psykologia.


title: Paljastavat valheet

text: Ria Torres on luonnonlahjakkuus petollisuuden havaitsemisessa. Hänellä ei ole mitään koulutusta alalle. Rian taidot ovat melkein samalla tasolla kuin Lightmanilla, joka on opiskellut alaa vuosikymmeniä.


title: Paljastavat valheet

text: Eli Loker on Lightmanin tiimin johtava taustatutkija. Hän analysoi usein videomateriaalia laboratoriossa. Hänen erikoisalueensa on ryhmäpsykologia.